PRILOGA

OBRAZLOŽITVENI MEMORANDUM O PRIGLASITVI TREH PODZAKONSKIH AKTOV ZA PREPOVED PRIDNENEGA VLEČNEGA RIBOLOVNEGA ORODJA NA DOLOČENIH OBMOČJIH V TERITORIALNIH VODAH ZDRUŽENEGA KRALJESTVA

Priglasitev na podlagi člena 9 Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (UL L 358, 31.12.2002, str. 59).

VSEBINA

1. Uvod

2. Pravni okvir EU

3. Angleški pravni okvir

4. Spremenjeni pristop k upravljanju ribolova na evropskih morskih območjih (območja Natura 2000)

5. Predlagani ukrepi

6. Izvajanje ukrepov

7. Posvetovanje zadevnih držav članic, regionalnih svetovalnih svetov in Evropske komisije

PRILOGE

Priloga I: Podzakonski akt o pridnenem vlečnem ribolovnem orodju na evropskem morskem območju Land’s End and Cape Bank (določeno območje) in zemljevid

Priloga II: Podzakonski akt o pridnenem vlečnem ribolovnem orodju na evropskem morskem območju Start Point to Plymouth Sound and Eddystone (določena območja) in zemljevid

Priloga III: Podzakonski akt o pridnenem vlečnem ribolovnem orodju na evropskem morskem območju Haisborough, Hammond and Winterton (določena območja) in zemljevidi

Priloga IV: Ocena učinka (OU) za podzakonski akt o pridnenem vlečnem ribolovnem orodju na evropskem morskem območju Land’s End and Cape Bank (določeno območje)

Priloga V: Ocena učinka (OU) za podzakonski akt o pridnenem vlečnem ribolovnem orodju na evropskem morskem območju Start Point to Plymouth Sound and Eddystone (določena območja)

Priloga VI: Ocena učinka za podzakonski akt o pridnenem vlečnem ribolovnem orodju na evropskem morskem območju Haisborough, Hammond and Winterton (določena območja)

1. UVOD

Vlada Združenega kraljestva namerava sprejeti ukrepe za prepoved ribolovnih dejavnosti s pridnenim vlečnim orodjem na določenih območjih, da bi zaščitila določene značilnosti morskih grebenov, navedene v Prilogi I, na določenih morskih območjih Natura 2000 v Združenem kraljestvu. Da bi ti ukrepi veljali za vsa plovila, vključno z ribiškimi plovili drugih držav članic EU, Združeno kraljestvo uporablja postopke, opisane v členu 9 Uredbe 2371/2002 EU. Ukrepi, ki jih namerava sprejeti Združeno kraljestvo, in zadevne države članice, na katere se ti ukrepi nanašajo, so:

— podzakonski akt o pridnenem vlečnem ribolovnem orodju na evropskem morskem območju Land’s End and Cape Bank (določeno območje) – Francija in Belgija (Priloga I);

— podzakonski akt o pridnenem vlečnem ribolovnem orodju na evropskem morskem območju Start Point to Plymouth Sound and Eddystone (določena območja) – Francija in Belgija (Priloga II);

— podzakonski akt o pridnenem vlečnem ribolovnem orodju na evropskem morskem območju Haisborough, Hammond and Winterton (določena območja) – Belgija (Priloga III).

2. PRAVNI OKVIR EU

2.1. Člen 9 Uredbe 2371/2002 (osnovna uredba o skupni ribiški politiki)

Člen 9 Uredbe 2371/2002 državam članicam omogoča, da sprejmejo nediskriminatorne ukrepe za zmanjšanje vpliva ribolova na ohranjanje morskih ekosistemov znotraj 12 navtičnih milj od njihovih temeljnih črt, pod pogojem, da Skupnost ni sprejela ukrepov za ohranjevanje in upravljanje posebej za to območje.

Ukrepi države članice so v skladu s cilji iz člena 2 in nič manj strogi kakor obstoječa zakonodaja Skupnosti.

Če je verjetno, da bodo ukrepi držav članic prizadeli plovila druge države članice, se taki ukrepi sprejmejo samo po posvetu s Komisijo, državami članicami in zadevnimi regionalnimi svetovalnimi sveti (RSS) o osnutku ukrepov in priloženem obrazložitvenem memorandumu.

Predlagani ukrepi Združenega kraljestva so namenjeni zmanjšanju vpliva ribolova na ohranjanje morskih ekosistemov z varstvom določenih značilnosti morskih grebenov iz Priloge I Direktive Sveta 92/43/EGS pred poslabšanjem stanja zaradi vpliva pridnenega vlečnega ribolovnega orodja.

Poleg tega Skupnost ni sprejela ukrepov, ki bi posebej obravnavali ohranjanje morskih ekosistemov za ta morska območja Natura 2000.

2.2. Dostop do teritorialnih voda Združenega kraljestva

Priloga I k Uredbi 2371/2002 določa pravice dostopa do angleških teritorialnih voda (6 do 12 navtičnih milj od temeljnih črt iz leta 1983) za plovila iz drugih držav članic.

Francoska in belgijska plovila imajo dostop do ribolova pridnenih rib na območjih, ki vključujejo območje, pomembno za Skupnost, (OPS) (1) Land’s End and Cape Bank in OPS Start Point to Plymouth Sound and Eddystone. Polega tega imajo belgijska plovila tudi dostop do ribolova pridnenih rib na območju, ki vključuje OPS Haisborough, Hammond and Winterton.

3. ANGLEŠKI PRAVNI OKVIR

3.1. Marine and Coastal Access Act 2009 (MaCCA) (zakon o dostopu do morja in obalnih območij iz leta 2009)

Oddelki 129 do 133 zakona MaCCA Organizacijo za upravljanje morskih zadev (Marine Management Organisation – MMO) pooblaščajo za sprejemanje podzakonskih aktov v Angliji za območja znotraj 12 navtičnih milj od temeljne črte Združenega kraljestva za pospeševanje ciljev ohranjanja morskih ohranitvenih območij (vrsta morskega zavarovanega območja).

3.2. Conservation of Habitats and Species Regulations 2010 (Habitats Regulations) (predpisi o ohranjanju habitatov in vrst iz leta 2010 (predpisi o habitatih))

Oddelek 38 predpisov Habitats Regulations (predpisi o habitatih) razširja pooblastilo MMO za sprejemanje podzakonskih aktov na podlagi zakona MaCCA in pooblašča MMO za sprejemanje podzakonskih aktov za varstvo evropskega morskega območja (morsko območje Natura 2000) v Angliji.

4. SPREMENJEN PRISTOP K UPRAVLJANJU KOMERCIALNEGA RIBOLOVA NA EVROPSKIH MORSKIH OBMOČJIH (OBMOČJA NATURA 2000)

Ministrstvo za okolje, prehrano in podeželje (Defra) je 14. avgusta 2012 objavilo spremenjen pristop k upravljanju komercialnega ribolova na evropskih morskih območjih (2) (morska območja Natura 2000) v angleških vodah. Spremenjeni pristop je bil razvit in se izvaja v tesnem posvetovanju s skupino za izvajanje ribolova na evropskih morskih območjih, ki vključuje predstavnike iz ribiške industrije, okoljske nevladne organizacije ter znanstvene svetovalce za zadeve, povezane z ribolovom in morjem.

V skladu s spremenjenim pristopom je bila opravljena splošna ocena tveganja medsebojnih vplivov vseh komercialnih ribolovnih dejavnosti in vseh določenih značilnosti morskih območij Natura 2000 v angleških vodah. Rezultati te ocene so združeni in prikazani v matriki (3). V tej matriki so medsebojni vplivi dejavnosti in značilnosti razvrščeni v kategorije, označene z rdečo, jantarno, zeleno ali modro barvo. Razvrstitev v kategorijo, označeno z rdečo barvo, pomeni veliko tveganje za poslabšanje stanja značilnosti. Za zagotovitev odprave tveganja za poslabšanje stanja značilnosti in s tem za zagotovitev skladnosti s členom 6 Direktive Sveta 92/43/EGS („direktiva o habitatih“) morajo regulativni organi Združenega kraljestva do konca leta 2013 uvesti upravljanje, ki prepoveduje dejavnosti, ki povzročajo te medsebojne vplive. Podatki iz matrike so bili predmet neodvisnega pregleda, ki ga je opravil raziskovalni center za okolje, ribištvo in ribogojstvo (Centre for Environment, Fisheries, and Aquaculture Science – Cefas) (4).

Predlagani ukrepi, vključeni v to uradno obvestilo, so namenjeni upravljanju medsebojnih vplivov z velikim tveganjem (označenih z rdečo). Pri medsebojnih vplivih, ki so razvrščeni v kategorijo, označeno z jantarno barvo, obstaja večja negotovost glede tveganja, zato bodo potrebne ocene na kraju samem za določitev, ali je za varstvo značilnosti potrebno upravljanje dejavnosti. Ocenjevanje bo potekalo od leta 2014 do leta 2016, morebitni ukrepi upravljanja pa bodo uvedeni do konca leta 2016. Pri oceni medsebojnih vplivov, označenih z jantarno barvo, je treba upoštevati kombinirane učinke medsebojnih vplivov, pri katerih je verjetnost, da bodo vplivali na doseganje cilja ohranjanja značilnosti, zelo majhna (ti vplivi so v matriki razvrščeni v kategorijo, označeno z zeleno barvo). Razvrstitev v kategorijo, označeno z modro barvo, pomeni, da medsebojni vplivi niso verjetni in da zato ni potrebno dodatno ocenjevanje.

5. PREDLAGANI UKREPI

Predlagani ukrepi prepovedujejo uporabo pridnenega vlečnega ribolovnega orodja na določenih območjih (priloge I–III). Pridneno vlečno ribolovno orodje vključuje kakršno koli ribolovno orodje, ki se potiska ali vleče po vodi in se dotika morskega dna. To vključuje pridnene vlečne mreže s širilkami, pridnene vlečne mreže z gredjo ter vlečne in sesalne strgače.

Medsebojni vplivi teh značilnosti morskih grebenov in pridnenega vlečnega ribolovnega orodja so bili izbrani za varstvo, ker je bilo ugotovljeno, da predstavljajo veliko tveganje za poslabšanje stanja značilnosti. Za druge medsebojne vplive na teh morskih območjih Natura 2000 (na primer med pridnenim vlečnim orodjem in peščenimi plitvinami) bo izvedena ocena učinka za vsako posamezno območje (kot je podrobno opisano zgoraj), ustrezno upravljanje za te medsebojne vplive pa bo uvedeno do konca leta 2016.

Za vsak predlagan ukrep je bila pripravljena ocena učinka (OU) za opredelitev morebitnih gospodarskih učinkov (priloge IV–VI).

6. IZVAJANJE UKREPOV

MMO bo za upravljanje evropskih morskih območij uporabila pristop izvajanja, ki bo temeljil na obveščevalnih podatkih in tveganju.

Kjer bo na podlagi obveščevalnih podatkov ugotovljena neskladnost ali tveganje neskladnosti z ukrepom upravljanja, bo MMO razvila strategijo izvajanja ukrepov, ki bo prilagojena potrebam zadevnega MZO, in po potrebi uporabila ustrezna sredstva. To lahko vključuje prisotnost vojne mornarice, zračni nadzor ali skupne operacije z drugimi agencijami (na primer organi za priobalni ribolov in ohranjanje ribolovnih virov (IFCAs), obmejno policijo Združenega kraljestva, okoljsko agencijo ali drugimi regulativnimi organi države članice). MMO bo usklajevala vse skupne operacije, pogostost in intenzivnost izvajanja bosta določeni glede na tveganje, uporabljeni pa bodo lahko tudi ukrepi obveščevalnega nadzora, v skladu s katerimi bodo morala plovila sporočati svoje položaje.

Dodatne informacije v zvezi s postopkom izvajanja ukrepov MMO, ki temelji na tveganju, so na voljo na: http://www.marinemanagement.org.uk/about/documents/risk-based-enforcement.pdf.

Načela, v skladu s katerimi bo MMO urejala MZO, so določena z zakonom Legislative and Regulatory Reform Act 2006 (zakon o spremembi zakonov in predpisov iz leta 2006) in kodeksom Regulators' Compliance Code (kodeks regulativnih organov o izpolnjevanju predpisanih zahtev) ter so namenjena zagotavljanju, da so vsi ukrepi MMO sorazmerni, odgovorni, pregledni in ciljno usmerjeni. Dodatne informacije so na voljo v strategiji MMO za izpolnjevanje predpisanih zahtev in izvajanje ukrepov: http://www.marinemanagement.org.uk/about/documents/compliance_enforcement.pdf.

7. POSVETOVANJE ZADEVNIH DRŽAV ČLANIC, REGIONALNIH SVETOVALNIH SVETOV IN EVROPSKE KOMISIJE

Zadevni državi članici za te predlagane ukrepe sta Francija in Belgija. Zadevna regionalna razvojna sveta (RRS) sta RSS za Severno morje (North Sea RAC) (za OPS Haisborough, Hammond and Winterton) in RSS za severozahodne vode (North Western Waters RAC) (za OPS Land’s End and Cape Bank in OPS Start Point to Plymouth Sound and Eddystone).

Ti francoski in belgijski organi za ribištvo so bili pozvani, da med neuradnim posvetovanjem sodelujejo pri razpravi o predlogih Združenega kraljestva. V okviru uradnega posvetovanja o teh ukrepih, ki je potekalo od 10. septembra do 22. oktobra 2013, so bila opravljena posvetovanja z obema organoma za ribištvo, predstavniki zadevne ribiške industrije iz Francije in Belgije ter ustreznimi RSS.

7.1 Datumi posvetovanj

Neuradno posvetovanje o predlaganih ukrepih je potekalo od 9. junija do 15. avgusta 2013. Javno posvetovanje o teh ukrepih, kot ga zahteva zakonodaja Združenega kraljestva, je potekalo od 10. septembra do 22. oktobra 2013. Kot določa člen 9 Uredbe 2371/2002, bodo ukrepi priglašeni do 18. novembra 2013.

MMO je francoskim organom za ribištvo (Direction des pêches maritimes et de l'aquaculture in Agence des aires marine protégées) in belgijskim organom za ribištvo (Dienst Zeevisserij) 7. junija 2013 poslala dopis, v katerem za zaprosila za možnost, da se naši predlogi obravnavajo z organi in predstavniki ribiške industrije.

12. julija 2013 je bil organiziran sestanek med MMO, Dienst Zeevisserijje (belgijski organi za ribištvo), Redescentrale (belgijska organizacija ribogojnic) in drugimi predstavniki belgijske ribiške industrije.

Francoski organi so odgovorili na dopis MMO 9. julija 2013 in predlagali sestanek v septembru. Sestanek med MMO, Direction des pêches maritimes et de l'aquaculture (francoski organi za ribištvo), Comité National des Pêches Maritimes et des élevages marins (CNPMEM: predstavniki francoske ribiške industrije) in nekaterimi regionalnimi predstavniki francoskih ribičev je bil organiziran 27. septembra 2013.

MMO je z dopisom z dne 10. septembra 2013 pozvala oba RSS k predložitvi pripomb glede javnega posvetovanja. Naknadni telefonski klici na sekretariat vsakega RSS so pokazali, da nobeden od RSS ne bo predložil skupnega odgovora na javno posvetovanje, vendar pa bosta podrobnosti o posvetovanjih posredovala svojim članom, ki bodo lahko zagotovili individualne odgovore.

7.2 Odzivi na javno posvetovanje in odgovori MMO

Na javno posvetovanje ni bilo prejetega nobenega odziva francoskih ali belgijskih organov ali zadevnih RSS. Odzive na javno posvetovanje v zvezi s plovili drugih držav članic sta poslala Redescentrale in CNPMEM.

7.3 Korespondenca med Združenim kraljestvom in Evropsko komisijo

Defra je 20. junija Evropski komisiji poslala dopis z zahtevo po posodobitvi predlaganih ukrepov MMO. To vključuje zemljevid značilnosti iz Priloge 1, ki jih je potrebno zaščititi. 18. septembra 2013 je bil organiziran sestanek med Defra, MMO in Evropsko komisijo za podrobnejši opis predlogov MMO.

PRILOGA I

ORGANIZACIJA ZA UPRAVLJANJE MORSKIH ZADEV (MARINE MANAGEMENT ORGANISATION – MMO)

MARINE AND COASTAL ACCESS ACT 2009 (ZAKON O DOSTOPU DO MORJA IN OBALNIH OBMOČIJ IZ LETA 2009) (2009, poglavje 23)

PODZAKONSKI AKT O PRIDNENEM VLEČNEM RIBOLOVNEM ORODJU NA EVROPSKEM MORSKEM OBMOČJU LANDS END AND CAPE BANK (DOLOČENO OBMOČJE)

MMO (5) na podlagi pooblastil iz predpisa 38 predpisov Conservation of Habitats and Species Regulations 2010 (predpisi o ohranjanju habitatov in vrst iz leta 2010) (6) in oddelka 129 zakona Marine and Coastal Access Act 2009 (zakon o dostopu do morja in obalnih območij iz leta 2009) (7) ter po:

— vložitvi kopij osnutka podzakonskega akta na ustreznih mestih za inšpekcijski pregled v skladu z oddelkom 130(3) navedenega zakona;

— predložitvi kopije osnutka podzakonskega akta na zahtevo katere koli osebe v skladu z oddelkom 130(4) navedenega zakona;

— objavi obvestila o svojem predlogu za sprejem podzakonskega akta v skladu z oddelkoma 130(6) in 130(7) navedenega zakona;

— posvetovanju z Evropsko komisijo, vlado Kraljevine Belgije, vlado Francoske republike in regionalnim svetovalnim svetom za severozahodne vode (North Western Waters Regional Advisory Council) ter potrditvi osnutka podzakonskega akta s strani Komisije, v skladu s členi 8(3), 9(1) in 9(2) Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (8),

sprejema naslednji podzakonski akt.

Razlaga

1. V tem podzakonskem aktu „določeno območje“ pomeni območje Cape Bank, kot je navedeno v Prilogi.

Prepoved

2. Na določenem območju ne sme nihče uporabljati pridnenega vlečnega ribolovnega orodja.

Izjema, ki velja za znanstvene namene, namene naselitve ali namene razmnoževanja

3. Ta podzakonski akt ne velja za osebe, ki storijo dejanje, ki bi sicer pomenilo kršitev tega podzakonskega akta, če je bilo to dejanje storjeno v skladu s pisnim dovoljenjem, ki ga je izdala MMO in ki dovoljuje to dejanje za znanstvene namene, namene naselitve ali namene razmnoževanja.

Navajanje

4. Ta podzakonski akt se lahko navaja kot „Lands End and Cape Bank European Marine Site (Specified Areas) Bottom Towed Fishing Gear Byelaw“ (podzakonski akt o pridnenem vlečnem ribolovnem orodju na evropskem morskem območju Lands End and Cape Bank (določena območja)).

Podpisano in potrjeno z uradnim pečatom MMO

na dan [ ] [ ] 2013

LS

Uradni pečat MMO je bil na ta podzakonski akt odtisnjen v navzočnosti:

[ime]

Izvršilni direktor MMO

Minister za okolje, prehrano in podeželje na podlagi pooblastila v skladu z oddelkom 130(8) zakona Marine and Coastal Access Act 2009 (zakon o dostopu do morja in obalnih območij iz leta 2009) potrjuje podzakonski akt o pridnenem vlečnem ribolovnem orodju na evropskem morskem območju Lands End and Cape Bank (določena območja), ki ga je sprejela MMO dne [ ] [ ] 2013, in je določil, da ta podzakonski akt začne veljati dne [ ] [ ] 2013.

[ime]

[naziv delovnega mesta]

Višji državni uradnik za, in v imenu, ministra za okolje, prehrano in podeželje

Datum:

PRILOGA

Opredelitev območja Cape Bank

Koordinate, uporabljene v tem seznamu, temeljijo na koordinatnem sistemu WGS 84 datum, pri čemer „WGS 84“ pomeni svetovni geodetski sistem, ki je bil spremenjen leta 1984.

„Cape Bank“ pomeni območje, ki ga omejuje črta, ki poteka od:

točke A (50 stopinj in 19,969 minut severno, 5 stopinj in 43,216 minut zahodno) do

točke B (50 stopinj in 16,913 minut severno, 5 stopinj in 48,820 minut zahodno) do

točke C (50 stopinj in 8,500 minut severno, 5 stopinj in 47,338 minut zahodno) do

točke D (50 stopinj in 4,747 minut severno, 5 stopinj in 48,929 minut zahodno) do

točke E (50 stopinj in 11,468 minut severno, 5 stopinj in 57,977 minut zahodno) do

točke F (50 stopinj in 19,129 minut severno, 5 stopinj in 52,099 minut zahodno) do

točke G (50 stopinj in 21,159 minut severno, 5 stopinj in 44,468 minut zahodno)

ter nato od točke G do točke A.

Pojasnilo

(To pojasnilo ni del podzakonskega akta)

MMO je ta podzakonski akt sprejela za zagotovitev, da se ribolovne dejavnosti upravljajo na način, ki zagotavlja skladnost z zahtevami iz člena 6 Direktive Sveta 92/43/EGS z dne 21. maja 1992 o ohranjanju naravnih habitatov ter prostoživečih živalskih in rastlinskih vrst.

Ta podzakonski akt varuje skupnosti podmorskih priobalnih skalnatih plitvin s prepovedjo uporabe pridnenega vlečnega ribolovnega orodja na določenih območjih območja Lands End and Cape Bank.

Določena območja so opredeljena v odstavku 1 tega podzakonskega akta in v Prilogi k temu podzakonskemu aktu.

Določena območja so, zgolj za ponazoritev, prikazana na spodnjih zemljevidih.

Marine Management Organisation

OPS Lands End and Cape Bank

Meja 6 navtičnih milj (UKHO)

Meja 12 navtičnih milj (IHKO)

Območje upravljanja MMO

Podmorska skalnata plitvina

OPS Land's End and Cape Bank

Območje upravljanja CIFCA

© British Crown, NERC and SeaZone Solutions Ltd. All rights reserved. [SZ042010.001]. Natural England Copyright 2008. © Crown Copyright. All rights reserved 2008. © Marine Management Organisation. Contains UKHO Law of the Sea data © Crown copyright [2013] and database right. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

PRILOGA II

ORGANIZACIJA ZA UPRAVLJANJE MORSKIH ZADEV (MARINE MANAGEMENT ORGANISATION – MMO)

MARINE AND COASTAL ACCESS ACT 2009 (ZAKON O DOSTOPU DO MORJA IN OBALNIH OBMOČIJ IZ LETA 2009) (2009, poglavje 23)

PODZAKONSKI AKT O PRIDNENEM VLEČNEM RIBOLOVNEM ORODJU NA EVROPSKEM MORSKEM OBMOČJU START POINT TO PLYMOUTH SOUND AND EDDYSTONE (DOLOČENA OBMOČJA)

MMO (9) na podlagi pooblastil iz predpisa 38 predpisov Conservation of Habitats and Species Regulations 2010 (predpisi o ohranjanju habitatov in vrst iz leta 2010) (10) in oddelka 129 zakona Marine and Coastal Access Act 2009 (zakon o dostopu do morja in obalnih območij iz leta 2009) (11) ter po:

— vložitvi kopij osnutka podzakonskega akta na ustreznih mestih za inšpekcijski pregled v skladu z oddelkom 130(3) navedenega zakona;

— predložitvi kopije osnutka podzakonskega akta na zahtevo katere koli osebe v skladu z oddelkom 130(4) navedenega zakona;

— objavi obvestila o svojem predlogu za sprejem podzakonskega akta v skladu z oddelkoma 130(6) in 130(7) navedenega zakona;

— posvetovanju z Evropsko komisijo, vlado Kraljevine Belgije, vlado Francoske republike in regionalnim svetovalnim svetom za severozahodne vode (North Western Waters Regional Advisory Council) ter potrditvi osnutka podzakonskega akta s strani Komisije, v skladu s členi 8(3), 9(1) in 9(2) Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (12),

sprejema naslednji podzakonski akt.

Razlaga

1. V tem podzakonskem aktu: (a) „temeljne črte iz leta 1983“ pomenijo temeljne črte za merjenje širine teritorialnega morja Združenega kraljestva, kot so obstajale na dan 25. januarja 1983 v skladu z odlokom Territorial Waters Order in Council 1964 (odlok Sveta o teritorialnih vodah iz leta 1964) (13); (b) „določena območja“ pomenijo območji Hatt Rock in Brentons, kot sta navedeni v Prilogi.

Prepoved

2. Na določenih območjih ne sme nihče uporabljati pridnenega vlečnega ribolovnega orodja.

Izjema, ki velja za znanstvene namene, namene naselitve ali namene razmnoževanja

3. Ta podzakonski akt ne velja za osebe, ki storijo dejanje, ki bi sicer pomenilo kršitev tega podzakonskega akta, če je bilo to dejanje storjeno v skladu s pisnim dovoljenjem, ki ga je izdala MMO in ki dovoljuje to dejanje za znanstvene namene, namene naselitve ali namene razmnoževanja.

Navajanje

4. Ta podzakonski akt se lahko navaja kot „Start Point to Plymouth Sound and Eddystone European Marine Site (Specified Areas) Bottom Towed Fishing Gear Byelaw“ (podzakonski akt o pridnenem vlečnem ribolovnem orodju na evropskem morskem območju Start Point to Plymouth Sound and Eddystone (določena območja)).

Podpisano in potrjeno z uradnim pečatom MMO

na dan [ ] [ ] 2013

LS

Uradni pečat MMO je bil na ta podzakonski akt odtisnjen v navzočnosti:

[ime]

Izvršilni direktor MMO

Minister za okolje, prehrano in podeželje na podlagi pooblastila v skladu z oddelkom 130(8) zakona Marine and Coastal Access Act 2009 (zakon o dostopu do morja in obalnih območij iz leta 2009) potrjuje podzakonski akt o pridnenem vlečnem ribolovnem orodju na evropskem morskem območju Start Point to Plymouth Sound and Eddystone (določena območja), ki ga je sprejela MMO dne [ ] [ ] 2013, in je določil, da ta podzakonski akt začne veljati dne [ ] [ ] 2013.

[ime]

[naziv delovnega mesta]

Višji državni uradnik za, in v imenu, ministra za okolje, prehrano in podeželje

Datum:

PRILOGA

Opredelitev območij Hatt Rock in Brentons

Koordinate, uporabljene v tem seznamu, temeljijo na koordinatnem sistemu WGS 84 datum, pri čemer „WGS 84“ pomeni svetovni geodetski sistem, ki je bil spremenjen leta 1984.

„Hatt Rock“ pomeni območje, ki ga omejuje črta, ki poteka od:

točke A (50 stopinj in 10,320 minut severno, 4 stopinje in 28,388 minut zahodno) do

točke B (50 stopinj in 10,170 minut severno, 4 stopinje in 29,413 minut zahodno) do

točke C (50 stopinj in 10,568 minut severno, 4 stopinje in 29,755 minut zahodno) do

točke D (50 stopinj in 10,832 minut severno, 4 stopinje in 29,227 minut zahodno) do

točke E (50 stopinj in 10,782 minut severno, 4 stopinje in 28,543 minut zahodno)

ter nato od točke E do točke A.

„Brentons“ pomeni območje, ki ga omejuje črta, ki poteka od:

točke A (50 stopinj in 10,714 minut severno, 4 stopinje in 25,325 minut zahodno) do

točke B (50 stopinj in 10,651 minut severno, 4 stopinje in 25,599 minut zahodno) do

točke C (50 stopinj in 10,632 minut severno, 4 stopinje in 25,870 minut zahodno) do

točke D (50 stopinj in 12,167 minut severno, 4 stopinje in 26,709 minut zahodno) do

točke E (50 stopinj in 12,330 minut severno, 4 stopinje in 26,505 minut zahodno) do

točke F (50 stopinj in 12,398 minut severno, 4 stopinje in 26,1972 minut zahodno) do

točke G (50 stopinj in 12,750 minut severno, 4 stopinje in 25,251 minut zahodno) do

točke H (50 stopinj in 12,956 minut severno, 4 stopinje in 24,723 minut zahodno)

in nato od točke H do točke A s črto, ki poteka šest navtičnih milj od temeljnih črt iz leta 1983 proti morju.

Pojasnilo

(To pojasnilo ni del podzakonskega akta)

MMO je ta podzakonski akt sprejela za zagotovitev, da se ribolovne dejavnosti upravljajo na način, ki zagotavlja skladnost z zahtevami iz člena 6 Direktive Sveta 92/43/EGS z dne 21. maja 1992 o ohranjanju naravnih habitatov ter prostoživečih živalskih in rastlinskih vrst.

Ta podzakonski akt varuje kamnite podmorske grebene s prepovedjo uporabe pridnenega vlečnega ribolovnega orodja na določenih območjih evropskega morskega območja Start Point to Plymouth Sound and Eddystone

Določena območja so opredeljena v odstavku 1 tega podzakonskega akta in v Prilogi k temu podzakonskemu aktu.

Določena območja so, zgolj za ponazoritev, prikazana na spodnjih zemljevidih.

Marine Management Organisation

OPS Start Point to Plymouth Sound and Eddystone (Eddystone)

Meja 6 navtičnih milj (1983) (UKHO)

Značilnosti morskega grebena

OPS morskega grebena Start Point to Plymouth

Območja upravljanja

CIFCA

MMO

© British Crown, NERC and SeaZone Solutions Ltd. All rights reserved. [SZ042010.001]. Contains UKHO Law of the Sea data © Crown copyright and database right. Reproduced with permission of the Joint Nature Conservation Commission. © Crown Copyright and database right [2013]. All rights reserved. Ordnance Survey Licence No. 100049981. Reproduced with permission of Natural England / Joint Nature Conservation Committee Not to be used for navigation.

PRILOGA III

ORGANIZACIJA ZA UPRAVLJANJE MORSKIH ZADEV (MARINE MANAGEMENT ORGANIZATION – MMO)

MARINE AND COASTAL ACCESS ACT 2009 (ZAKON O DOSTOPU DO MORJA IN OBALNIH OBMOČIJ IZ LETA 2009) (2009, poglavje 23)

PODZAKONSKI AKT O PRIDNENEM VLEČNEM RIBOLOVNEM ORODJU NA EVROPSKEM MORSKEM OBMOČJU HAISBOROUGH HAMMOND AND WINTERTON (DOLOČENA OBMOČJA)

MMO (14) na podlagi pooblastil iz predpisa 38 predpisov Conservation of Habitats and Species Regulations 2010 (predpisi o ohranjanju habitatov in vrst iz leta 2010) (15) in oddelka 129 zakona Marine and Coastal Access Act 2009 (zakon o dostopu do morja in obalnih območij iz leta 2009) (16) ter po:

— vložitvi kopij osnutka podzakonskega akta na ustreznih mestih za inšpekcijski pregled v skladu z oddelkom 130(3) navedenega zakona;

— predložitvi kopije osnutka podzakonskega akta na zahtevo katere koli osebe v skladu z oddelkom 130(4) navedenega zakona;

— objavi obvestila o svojem predlogu za sprejem podzakonskega akta v skladu z oddelkoma 130(6) in 130(7) navedenega zakona;

— posvetovanju z Evropsko komisijo, vlado Kraljevine Belgije in regionalnim svetovalnim svetom za severozahodne vode (North Western Waters Regional Advisory Council) ter potrditvi osnutka podzakonskega akta s strani Komisije, v skladu s členi 8(3), 9(1) in 9(2) Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (17),

sprejema naslednji podzakonski akt.

Razlaga

1. V tem podzakonskem aktu „določena območja“ pomenijo Območje 1 in Območje 2, kot sta navedeni v Prilogi.

Prepoved

2. Na določenih območjih ne sme nihče uporabljati pridnenega vlečnega ribolovnega orodja.

Izjema, ki velja za znanstvene namene, namene naselitve ali namene razmnoževanja

3. Ta podzakonski akt ne velja za osebe, ki storijo dejanje, ki bi sicer pomenilo kršitev tega podzakonskega akta, če je bilo to dejanje storjeno v skladu s pisnim dovoljenjem, ki ga je izdala MMO in ki dovoljuje to dejanje za znanstvene namene, namene naselitve ali namene razmnoževanja.

Navajanje

4. Ta podzakonski akt se lahko navaja kot „Haisborough Hammond and Winterton European Marine Site (Specified Areas) Bottom Towed Fishing Gear Byelaw“ (podzakonski akt o pridnenem vlečnem ribolovnem orodju na evropskem morskem območju Haisborough Hammond and Winterton (določena območja)).

Podpisano in potrjeno z uradnim pečatom MMO

na dan [ ] [ ] 2013

LS

Uradni pečat MMO je bil na ta podzakonski akt odtisnjen v navzočnosti:

[ime]

Izvršilni direktor MMO

Minister za okolje, prehrano in podeželje na podlagi pooblastila v skladu z oddelkom 130(8) zakona Marine and Coastal Access Act 2009 (zakon o dostopu do morja in obalnih območij iz leta 2009) potrjuje podzakonski akt pridnenem vlečnem ribolovnem orodju na evropskem morskem območju Haisborough Hammond and Winterton (določena območja), ki ga je sprejela MMO dne [ ] [ ] 2013, in je določil, da ta podzakonski akt začne veljati dne [ ] [ ] 2013.

[ime]

[naziv delovnega mesta]

Višji državni uradnik za, in v imenu, ministra za okolje, prehrano in podeželje

Datum:

PRILOGA

Opredelitev Območja 1 in Območja 2

Koordinate, uporabljene v tem seznamu, temeljijo na koordinatnem sistemu WGS 84 datum, pri čemer „WGS 84“ pomeni svetovni geodetski sistem, ki je bil spremenjen leta 1984 in naknadno spremenjen leta 2004.

„Območje 1“ pomeni območje, ki ga omejuje črta, ki poteka od:

točke A (52 stopinj in 47,792 minut severno, 1 stopinja in 58,661 minut vzhodno) do

točke B (52 stopinj in 47,919 minut severno, 1 stopinja in 58,179 minut vzhodno) do

točke C (52 stopinj in 48,229 minut severno, 1 stopinja in 58,065 minut vzhodno) do

točke D (52 stopinj in 48,267 minut severno, 1 stopinja in 58,114 minut vzhodno) do

točke E (52 stopinj in 48,442 minut severno, 1 stopinja in 57,900 minut vzhodno) do

točke F (52 stopinj in 48,705 minut severno, 1 stopinja in 57,942 minut vzhodno) do

točke G (52 stopinj in 48,876 minut severno, 1 stopinja in 58,277 minut vzhodno) do

točke H (52 stopinj in 48,814 minut severno, 1 stopinja in 58,920 minut vzhodno) do

točke I (52 stopinj in 48,615 minut severno, 1 stopinja in 59,207 minut vzhodno) do

točke J (52 stopinj in 48,465 minut severno, 1 stopinja in 59,173 minut vzhodno) do

točke K (52 stopinj in 48,397 minut severno, 1 stopinja in 59,328 minut vzhodno) do

točke L (52 stopinj in 48,123 minut severno, 1 stopinja in 59,400 minut vzhodno) do

točke M (52 stopinj in 47,926 minut severno, 1 stopinja in 59,179 minut vzhodno)

ter nato od točke M do točke A.

„Območje 2“ pomeni območje, ki ga omejuje črta, ki poteka od:

točke A (52 stopinj in 50,804 minut severno, 1 stopinja in 48,365 minut vzhodno) do

točke B (52 stopinj in 50,617 minut severno, 1 stopinja in 48,178 minut vzhodno) do

točke C (52 stopinj in 50,698 minut severno, 1 stopinja in 47,043 minut vzhodno) do

točke D (52 stopinj in 51,027 minut severno, 1 stopinja in 46,490 minut vzhodno) do

točke E (52 stopinj in 51,133 minut severno, 1 stopinja in 46,633 minut vzhodno) do

točke F (52 stopinj in 51,013 minut severno, 1 stopinja in 48,138 minut vzhodno)

ter nato od točke F do točke A.

Pojasnilo

(To pojasnilo ni del podzakonskega akta)

Organizacija za upravljanje morskih zadev je ta podzakonski akt sprejela za zagotovitev, da se ribolovne dejavnosti upravljajo na način, ki zagotavlja skladnost z zahtevami iz člena 6 Direktive Sveta 92/43/EGS z dne 21. maja 1992 o ohranjanju naravnih habitatov ter prostoživečih živalskih in rastlinskih vrst.

Ta podzakonski akt varuje biogene morske grebene z bodečo peščeno koralo (Sabellaria spinulosa) s prepovedjo uporabe pridnenega vlečnega ribolovnega orodja na določenih območjih evropskega morskega območja Haisborough Hammond and Winterton.

Določena območja so opredeljena v odstavku 1 tega podzakonskega akta in v Prilogi k temu podzakonskemu aktu.

Določena območja so, zgolj za ponazoritev, prikazana na spodnjih zemljevidih.

Marine Management Organisation

OPS Haisborough, Hammond and Winterton

Celotno predlagano zaprto območje = 3.726533 sq km

Meja 6 navtičnih milj (1983)

Meja 12 navtičnih milj (1983)

Morski greben z bodečimi peščenimi korala

Morski greben z video nadzorom mej habit

Območje upravljanja MMO

OPS Haisborough, Hammond and Winterton

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. © Crown Copyright and database right [2013]. All rights reserved. Contains UKHO Law of the Sea data © Crown copyright and database right. © Marine Management Organisation. © ICES (http://geo.ices.dk/) Not to be used for navigation.

PRILOGA IV

Naslov: Ocena učinka podzakonskega akta o pridnenem vlečnem ribolovnem orodju na evropskem morskem območju Land’s End and Cape Bank (določena območja) Št. OU: MMO02 Vodilna pristojna služba ali agencija: Organizacija za upravljanje morskih zadev (Marine Management Organization) Druge službe ali agencije: Defra, Natural England, Cornwall Inshore Fisheries and Conservation Authority Ocena učinka (OU) Datum: 9.9.2013 Stopnja: razvoj/možnosti Razlog za posredovanje: nacionalni Vrsta ukrepa: sekundarna zakonodaja Kontaktna oseba za poizvedbe: Michael Coyle Michael.Coyle@marinemangement.org.uk 0300 123 1032 Povzetek: posredovanje in možnosti Mnenje RPC: status mnenja RPC Stroški prednostne (bolj verjetne) možnosti Skupna neto sedanja vrednost Neto sedanja vrednost poslovanja Neto stroški poslovanja na leto (EANCB ob upoštevanju cen iz leta 2009) V okviru načela zmanjšanja upravnega bremena („one-in, two-out“)? Ukrep se šteje kot NR NR NR Ne NR Katera težava se obravnava? Zakaj je potrebno posredovanje vlade? MMO ta podzakonski akt predlaga zaradi potrebe po varstvu določenih značilnosti kamnitih podmorskih grebenov iz Priloge I na evropskem morskem območju pred uporabo pridnenega vlečnega orodja. Ta podzakonski akt je predlagan v skladu s spremenjenim pristopom, ki ga je uvedlo ministrstvo za okolje, prehrano in podeželje (Defra) za zagotovitev popolne skladnosti z Direktivo Sveta 92/43/EGS z dne 21 maja 1992 o ohranjanju naravnih habitatov ter prosto živečih živalskih in rastlinskih vrst (direktiva o habitatih) ter Direktivo 2009/147/ES Evropskega parlamenta in Sveta z dne 30. novembra 2009 o ohranjanju prosto živečih ptic (direktiva o pticah) v zvezi s komercialno ribolovno dejavnostjo. Posredovanje je potrebno za odpravo tržne pomanjkljivosti v morskem okolju z izvajanjem ustreznih ukrepov upravljanja (npr. ta podzakonski akt) za ohranitev značilnosti, da se zagotovi zmanjšanje ali ustrezna omilitev negativnih zunanjih dejavnikov. Izvajanje tega podzakonskega akta bo zagotovilo nadaljnje zagotavljanje javnih dobrin v morskem okolju. Spremenjeni pristop k upravljanju komercialnega ribolova se izvaja na podlagi dokazov, prednostnega razvrščanja tveganj in v več fazah. Pristop temelji na podatkih iz dogovorjene matrike, ki kaže, kako bi ribolovne dejavnosti lahko vplivale na značilnosti, določene na evropskih morskih območjih. Vsak medsebojni vpliv dejavnosti in značilnosti je uvrščen v kategorijo, označeno z rdečo, zeleno, jantarno ali modro barvo, glede na morebitna tveganja, ki jih določene vrste orodja pomenijo za zadevne značilnosti. Kategorija, označena z rdečo barvo, pomeni, da za značilnost obstaja veliko tveganje in da bi morali biti ukrepi upravljanja prednostno obravnavani ter izvedeni do konca leta 2013. Vsi preostali medsebojni vplivi vrste orodja in značilnosti, opredeljeni v matriki, bodo ocenjeni, ustrezni ukrepi upravljanja pa bodo po potrebi izvedeni do leta 2016. Medsebojni vpliv pridnenega vlečnega orodja in značilnosti kamnitih podmorskih grebenov na območju, pomembnem za Skupnost (OPS), Land’s End and Cape Bank je bil označen z rdečo barvo in zato opredeljen kot prednostna naloga upravljanja, da se odpravi tveganje škode v prihodnosti zaradi pridnenega vlečnega orodja. Na tem območju ni nobenih drugih značilnosti. Predlagani podzakonski akt bo zagotovil, da bo medsebojni vpliv ribolovne dejavnosti in značilnosti upravljan v skladu s členom 6 direktive o habitatih. Medsebojni vplivi drugega ribolovnega orodja in značilnosti morskih grebenov so bili opredeljeni kot manj pomembni, zato bodo obravnavani kasneje. Defra pričakuje, da bo glavni regulativni organ za območja, ki se nahajajo znotraj območja 0 do 6 navtičnih milj, ustrezni organ za priobalni ribolov in ohranjanje ribolovnih virov (Inshore Fisheries and Conservation Authority – IFCA). Za območja, ki se nahajajo znotraj območja 6 do 12 navtičnih milj, je glavni regulativni organ MMO, ukrepi pa bodo uvedeni na nediskriminatorni podlagi v skladu s členom 9 Uredbe Sveta 2371/2002 o ohranjevanju in trajnostnem izkoriščanju ribolovnih virov v okviru skupne ribiške politike. Po posvetovanju med MMO ter organom za priobalni ribolov in ohranjanje ribolovnih virov v Cornwallu (Cornwall IFCA) je bilo dogovorjeno, da je podzakonski akt MMO za del območja značilnosti morskih grebenov Cape Bank, ki se nahaja znotraj območja 0 do 12 navtičnih milj, prednostna možnost.

Kateri so cilji politike in predvideni učinki? Preprečevanje poslabšanja stanja značilnosti kamnitih podmorskih grebenov na delu OPS Land's End and Cape Bank, ki se nahaja znotraj območja 6 do 12 navtičnih milj, pred vplivi, povezanimi z uporabo pridnenega vlečnega ribolovnega orodja; pospeševanje ciljev ohranjanja, navedenih za OPS Land’s End and Cape Bank; zagotovitev skladnosti z direktivo o habitatih v skladu s spremenjenim pristopom Defra; pospeševanje trajnostnega ribolova ob hkratnem ohranjanju morskega okolja; zmanjšanje vpliva na dejavnost ribolova s pridnenim vlečnim orodjem z ohranjanjem dostopa, kjer je to mogoče, do ribolovnih območij znotraj OPS; zmanjšanje zunanjih negativnih dejavnikov in zagotovitev nadaljnjega zagotavljanja javnih dobrin. Katere možnosti politike so bile obravnavane, vključno z morebitnimi alternativami ureditve? Prosimo, da utemeljite prednostno možnost (nadaljnje podrobnosti v zbirki dokazov) 1. Brez ukrepanja. 2. Prostovoljni ukrepi. 3. Podzakonski akt MMO, ki prepoveduje pridneno vlečno orodje na celotnem OPS („popolno zaprtje območja“). 4. Podzakonski akt MMO za prepoved pridnenega ribolovnega orodja na območju značilnosti kamnitih podmorskih grebenov z ustrezno določitvijo varovalnih pasov („upravljanje po pasovih“). 5. Upravljanje dejavnosti prek izvedbenega predpisa, ureditvene odredbe ali pogoja za izdajo ribolovnega dovoljenja. Prednostna možnost je možnost 4, ki bo spodbujala trajnostni ribolov, ohranjala morsko okolje in zagotovila skladnost z direktivo o habitatih. Ali bo politika revidirana? Politika bo revidirana. Po potrebi določite datum revizije: Ni relevantno Ali izvajanje presega minimalne zahteve EU? Ne Ali je vključena katera izmed teh organizacij? Če mikro organizacije niso izvzete, navedite razlog v zbirki dokazov. Mikro Da/Ne < 20 Da/Ne Majhna Da/Ne Srednje velika Da/Ne Velika Da/Ne Kakšna je sprememba ekvivalenta CO2 pri emisijah toplogrednih plinov? (milijonov ton ekvivalenta CO2) Emisije, s katerimi se trguje: Emisije, s katerimi se ne trguje: Seznanjen sem z oceno učinka in zadovoljen, da glede na razpoložljive dokaze predstavlja realno sliko predvidenih stroškov, koristi in učinka glavnih možnosti. Podpis odgovorne osebe IZBIRA PODPISNIKA: Datum:

Povzetek: Analiza in dokazi Možnost politike 1 Opis: CELOVITA EKONOMSKA OCENA Izhodiščno leto za ceno 2013 Izhodiščno leto za sedanjo vrednost 2013 Časovno obdobje v letih 10 Čisti dobiček (sedanja vrednost) (v milijonih GBP) Nizek: neobvezno Visok: neobvezno Najboljša ocena STROŠKI (v milijonih GBP) Popoln prehod (stalna cena) Leta Letno povprečje (brez prehoda) (stalna cena) Celotni stroški (sedanja vrednost) Nizki – neobvezno neobvezno Visoki – neobvezno neobvezno Najboljša ocena – neobvezno 0,20 mio GBP Opis in višina ključnih denarno izraženih stroškov po „glavnih zadevnih skupinah“ Ocenjeni letni stroški izvajanja MMO znašajo od 22 475 GBP do 23 475 GBP. Najboljša ocena stroškov izvajanja naj bi bila predvidoma srednja vrednost med scenarijem z nizkimi stroški in scenarijem z visokimi stroški (22 975 GBP), kar pomeni, da je sedanja vrednost stroškov v 10-letnem obdobju 0,2 milijona GBP. Enkratni stroški niso predvideni. Ocenjena letna izguba iztovorov v Združenem kraljestvu znotraj prepovedanega območja, vključno z varovalnim pasom, znaša 11 788 GBP, zadevna bruto dodana vrednost (BDV) pa 4 126,09 GBP (1). Sedanja vrednost BDV v 10-letnem obdobju OU je 0,04 milijona GBP. Zaradi minimalne preusmeritve kot posledice posredovanja ocene celotnih stroškov ne vključujejo izgube BDV, saj je možen dostop do drugih območij. Stroški ribolova so v tem primeru verjetno previsoko ocenjeni, saj ni bila predvidena nobena preusmeritev in se predpostavlja, da je izguba 100 % BDV. Drugi, nedenarno izraženi stroški po „glavnih zadevnih skupinah“ Francoska in belgijska plovila imajo zakonit dostop do dela OPS, ki se nahaja zunaj območja 6 navtičnih milj. V oddelku 7.4 je poudarjena omejena dejavnost belgijskih in francoskih plovil znotraj OPS, ki je bila potrjena tudi v naših prvotnih pogovorih z belgijskimi predstavniki ribiške industrije. Pogovori s francoskimi organi so potekali septembra. Med uradnim posvetovanjem so francoski in belgijski predstavniki ribiške industrije potrdili, da nekatere ribolovne dejavnosti potekajo na predlaganem prepovedanem območju Cape Bank. MMO predlaga uporabo drugih izvršilnih organov, kot sta Obmejna agencija Združenega kraljestva (UK Border Agency) in policija, da bi se v celoti izkoristila sredstva za nadzor in izvrševanje. Teh stroškov trenutno ni mogoče denarno izraziti, saj se zahtevajo priložnostno in se lahko spreminjajo. Ti dodatni stroški se lahko po potrebi prištejejo pozneje. KORISTI (v milijonih GBP) Popoln prehod (stalna cena) Leta Letno povprečje (brez prehoda) (stalna cena) Celotne koristi (sedanja vrednost) Majhne neobvezno neobvezno neobvezno Velike neobvezno neobvezno neobvezno Najboljša ocena (1) Nadaljnje podrobnosti o pristopu so na voljo v Prilogi H7 za OU MOO: http://publications.naturalengland.org.uk/publication/1940011.

Opis in višina ključnih denarno izraženih koristi po „glavnih zadevnih skupinah“ Za koristi predlaganega zaprtja ni na voljo denarno izraženih podatkov. Vendar pa so pomembne možne koristi opisane v nadaljevanju. Drugi, nedenarno izraženi stroški po „glavnih zadevnih skupinah“ Okoljske koristi uvedbe tega podzakonskega akta bodo precejšnje, saj bo akt varoval značilnosti kamnitih podmorskih grebenov na območju s prepovedjo uporabe pridnenega vlečnega orodja. To bo prispevalo k doseganju cilja „vzdrževanja“ ohranjanja in bo zaradi predlagane prepovedi splošno koristno za habitat morskega grebena. Poleg tega bi lahko spodbudilo večjo rabo tega območja za rekreativne namene, na primer s strani potapljačev in rekreativnih ribičev, kar bi lahko prineslo koristi za lokalno gospodarstvo (glej zbirko dokazov). Ključne predpostavke/občutljivosti/tveganja Diskontna stopnja (%) 3,5 % Ocene povprečnih stroškov za ribiško industrijo temeljijo na vrednostih iztovorov MMO, ocenjenih znotraj OPS, znotraj statističnega pravokotnika ICES 29E4 v razdelku VIIe. Ni znano, kakšen del skupne vrednosti iztovorov je bil dejansko pridobljen neposredno iz predlaganega prepovedanega območja, ki predstavlja manj kot 5,79 % statističnega pravokotnika ICES (3 840 kvadratnih km). Statistični podatki, predstavljeni v tej OU, so bili pridobljeni s pomočjo sporočenih podatkov o dejavnosti znotraj pravokotnikov ICES, ki obsegajo določena območja OPS. Sporočeni podatki o dejavnosti plovil Združenega kraljestva (število in vrednost iztovorov skupaj s podrobnostmi o vključenem orodju) so pridobljeni iz baze podatkov MMO Ifish in vključujejo vse vpise v ladijski dnevnik za ribiška plovila, registrirana v Združenem kraljestvu. Informacije o belgijskih in francoskih plovilih so bile pridobljene iz povzetkov podatkov o iztovorih, ki so jih države članice sporočile delovni skupini Znanstvenega, tehničnega in gospodarskega odbora (STECF) za režime upravljanja ribolovnega napora. Nadaljnji opis metodologije, uporabljene za izračun stroškov, je naveden v prilogah A in B. Sporočena BDV za plovila Združenega kraljestva je bila izračunana s pomnožitvijo vrednosti iztovorov z odstotkom celotnega dohodka, ki predstavlja del BDV za ustrezno vrsto orodja/regijo. Dobljena ocena BDV kot odstotka celotnega dohodka (35 % za pridnene vlečne mreže) je bila uporabljena tudi pri izračunih za predlagana morska ohranitvena območja (MOO). Informacije, pridobljene od ribičev in drugih deležnikov med predhodnim posvetovanjem, so uporabljene za podporo zbirke dokazov in predpostavk, z opozorilom, da gre zgolj za nezanesljive dokaze. Zbrane informacije so bile priložnostne in so le opis trenutnega stanja, ki so ga podali anketiranci, ki so bili zadevnega dne na voljo za predložitev pripomb. Število anketirancev vključuje samo tiste anketirance, ki so neodvisno zagotovili informacije, in ne tistih, ki so morali izraziti svoje strinjanje oziroma nestrinjanje z izjavo. OCENA POSLOVANJA (možnost 1) Neposredni učinek na poslovanje (letni ekvivalent) v milijonih GBP: V okviru načela zmanjšanja upravnega bremena („one-in, two-out“)? Ukrep se šteje kot Stroški: Koristi: Neto: Da/Ne uvedba (IN)/ukinitev (OUT)/brez neto stroškov

ZBIRKA DOKAZOV

1. Uvod

1.2 OPS Land’s End and Cape Bank je bilo določeno zaradi skupnosti kamnitih podmorskih grebenov na tem območju. Skupnosti kamnitih podmorskih grebenov so območja s štrlečimi kamnitimi tvorbami, ki jih naseljujejo številne rastlinske in živalske vrste. Prehajanje skupnosti lahko poteka od območja blizu površja, ki je obsijano s soncem in na katerem prevladujejo rastline, kot so rjave in rdeče morske alge, do večjih globin, kjer kamnite podmorske grebene naseljujejo številne živalske vrste, vključno z iglokožci, spužvami, koralami, vetrnicami, mahovnjaki in raki ( 19 )

1.3 Kamniti podmorski grebeni na tem območju spadajo med najbolj biotsko raznovrstne v državi in imajo pomembno vlogo pri varstvu vrst, ki se štejejo za redke ali se pojavljajo na meji svoje biološko-geografske razširjenosti.

1.4 Ministrstvo za prehrano, okolje in podeželje (Defra) je uvedlo spremenjen pristop k upravljanju ribištva na evropskih morskih območjih (glej oddelek 2.1). To je privedlo do potrebe po vzpostavitvi ukrepov MMO za varstvo značilnosti kamnitih podvodnih grebenov pred pridnenim vlečnim ribolovnim orodjem na območju Cape Bank, ki je del OPS, znotraj območja 0 do 12 navtičnih milj, da se zagotovi popolna skladnost z členom 6 direktive o habitatih ( 20 )

1.5 Pridneno ribolovno orodje pomeni katero koli ribolovno orodje, ki se potiska ali vleče po morju in se dotika morskega dna. To vključuje pridnene vlečne mreže s širilkami in z gredjo ter strgače za pobiranje školjk. Zato so potrebni ukrepi upravljanja za omejitev teh medsebojnih vplivov dejavnosti in značilnosti.

1.6 Ta OU je bila pripravljena za pregled stroškov in koristi predlaganega podzakonskega akta MMO za prepoved pridnenega vlečnega orodja, da se zaščitijo te značilnosti. V OU je tudi navedeno, zakaj je priporočena možnost prednostna možnost za upravljanje. Osnutek te OU je bil predmet javnega posvetovanja.

1.7 Podatki in dokazi za to OU so bili pridobljeni od organizacije Natural England, organov za priobalni ribolov in ohranjanje ribolovnih virov (IFCAs) in MMO. Poleg tega je MMO 10. junija 2013 organizirala odprto sejo v kraju Looe v sodelovanju z organom za priobalni ribolov in ohranjanje ribolovnih virov v Cornwallu (Cornwall IFCA), 11. junija 2013 pa v Plymouthu v sodelovanju z organom za priobalni ribolov in ohranjanje ribolovnih virov v Devonu in Severnu (Devon and Severn IFCA), da bi se sestala z zainteresiranimi stranmi in jim zastavila neposredna vprašanja ter zbrala dokaze v zvezi z gospodarskimi vplivi na predlaganih prepovedanih območjih (glej sliko 1). Srečanje z belgijskimi organi in predstavniki ribiške industrije je potekalo 12. julija 2013 v Belgiji, s francoskimi organi in predstavniki ribiške industrije pa 27. septembra 2013 v Parizu. Francoski predstavniki ribiške industrije so opozorili na uporabo vlečnih mrež s širilkami na predlaganem prepovedanem območju Cape Bank in poudarili potrebo po tehnološkemu razvoju vrst orodja, ki jo je treba upoštevati pri upravljanju. Informacije in izjave anketirancev, zbrane s pomočjo pogovorov s komercialnimi ribiči, so bile zabeležene in vključene v to OU kot nezanesljivi dokazi.

1.8 Kot del zakonitega postopka sprejetja podzakonskega akta je od 10. septembra 2013 do 22. oktobra 2013 potekalo uradno posvetovanje o osnutkih predlaganega podzakonskega akta in OU za to območje. Pripombe francoskih predstavnikov ribiške industrije so potrdile, da se na predlaganem prepovedanem območju Cape Bank izvaja dejavnost ribolova s pridnenim ribolovnim orodjem. Odgovor belgijskih predstavnikov ribiške industrije je prav tako potrdil belgijsko ribolovno dejavnost na severnem delu predlaganega prepovedanega območja Cape Bank.

2. Razlog za posredovanje

2.1 Avgusta 2012 je ministrstvo za okolje, prehrano in podeželje (Defra) opravilo pregled upravljanja ribištva na evropskih morskih območjih, da bi določilo prihodnje upravljanje, potrebno za zagotovitev ohranjanja dobrega stanja značilnosti območij. To je vodilo do spremenjenega pristopa ( 21 ) k upravljanju ribištva na evropskih morskih območjih.

2.2 Spremenjeni pristop se izvaja na podlagi dokazov, prednostnega razvrščanja tveganj in v več fazah. Prednostno razvrščanje tveganj temelji na podatkih iz matrike ( 22 ) , v kateri so razvrščena tveganja, ki izhajajo iz medsebojnih vplivov ribolovne dejavnosti in ekoloških značilnosti. Medsebojni vplivi dejavnosti in značilnosti so razvrščeni v kategorije, ki so označene z rdečo, jantarno, zeleno ali modro barvo. Vplivi, razvrščeni v kategorijo, označeno z rdečo barvo, so bili prednostno obravnavani za izvedbo ukrepov upravljanja do konca leta 2013 (ne glede na dejansko stopnjo dejavnosti), da se prepreči poslabšanje stanja določenih značilnosti v skladu z obveznostmi iz člena 6(2) direktive o habitatih. Za medsebojne vplive, ki so razvrščeni v kategorijo, označeno z jantarno barvo, je potrebna ocena na kraju samem, da se določi, ali je za varstvo značilnosti potrebno upravljanje dejavnosti. Tudi za medsebojne vplive, ki so razvrščeni v kategorijo, označeno z zeleno barvo, je v primeru „kombiniranih“ učinkov potrebna ocena na kraju samem. Razvrstitev v kategorijo, označeno z modro barvo, pomeni, da medsebojni vplivi niso verjetni in da zato ni potrebno dodatno ocenjevanje ( 23 )

2.3 Odstavka 6(1) in 6(2) direktive o habitatih ( 24 ) zahtevata, da države članice na posebnih ohranitvenih območjih (POO) in posebnih varstvenih območjih (PVO): — vzpostavijo potrebne ohranitvene ukrepe, ki so skladni z ekološkimi zahtevami za naravne habitatne tipe iz Priloge I in vrste iz Priloge II, prisotne na zadevnih območjih; — storijo vse potrebno, da preprečijo poslabšanje stanja naravnih habitatov in habitatov vrst ter vznemirjanje vrst, za katere so bila območja določena.

2.4 V predpisu 8(1) predpisov Conservation of Habitats and Species Regulations 2010 (predpisi o ohranjanju habitatov in vrst iz leta 2010) je evropsko morsko območje opredeljeno kot katero koli (med drugimi) POO, PVO in OPS. Del 6 teh predpisov določa zahteve o upravljanju za evropska morska območja, v skladu s členi 6(2), 6(3) in 6(4) direktive o habitatih.

2.5 OPS Land’s End and Cape Bank vključuje značilnosti kamnitih podmorskih grebenov, za katere je bilo tveganje v zvezi s pridnenim vlečnim orodjem razvrščeno v kategorijo, označeno z rdečo barvo, zato so za odpravo tega tveganja potrebni ukrepi upravljanja. MMO je odgovorna za izvajanje upravljanja za prepoved medsebojnih vplivov značilnosti kamnitih podmorskih grebenov in pridnenega vlečnega ribolovnega orodja. Medsebojni vpliv drugih vrst ribolovnega orodja in značilnosti kamnitih podmorskih grebenov bodo ocenjene v postopku ocenjevanja tveganj, označenih z jantarno/zeleno barvo.

2.6 To območje se razteza čez dve upravni območji: 0–6 navtičnih milj in 6–12 navtičnih milj. Znotraj območja obstajata dve glavni območji značilnosti kamnitih podmorskih grebenov, eno na delu Land's End in drugo na delu Cape Bank. Podmorski greben Land's End se nahaja znotraj območja 6 navtičnih milj in bo upravljan s pomočjo podzakonskega akta organa za priobalni ribolov in ohranjanje ribolovnih virov v Cornwallu (Cornwall IFCA). Podmorski greben Cape Reef se nahaja znotraj območja 6 navtičnih milj in znotraj območja 6 do 12 navtičnih milj ter bo upravljan s pomočjo podzakonskega akta MMO.

2.7 Točno lokacijo in obseg značilnosti kamnitih podmorskih grebenov je določila organizacija Natural England ( 25 ) . Varovalni pas je določen na podlagi osnutka smernic organizacije Natural England ( 26 ) , v katerem je velikost varovalnega pasu predlagana na podlagi obsega značilnosti, ki je predmet varstva. Značilnosti kamnitih podmorskih grebenov na tem območju segajo do 100 m v globino. Za globine od 25 do 200 m je v smernicah organizacije Natural England priporočen varovalni pas, ki ustreza trikratni globini značilnosti. Zato je bil uporabljen varovalni pas 300 m (trikrat 100 m).

2.8 Posredovanje je potrebno za odpravo tržne pomanjkljivosti v morskem okolju z izvajanjem ustreznih ukrepov upravljanja (npr. ta podzakonski akt) za ohranitev značilnosti, da se zagotovi zmanjšanje ali ustrezna omilitev negativnih zunanjih dejavnikov. Izvajanje tega podzakonskega akta bo zagotovilo nadaljnje zagotavljanje javnih dobrin v morskem okolju.

2.9 Tržne pomanjkljivosti se pojavijo, kadar trg ne zagotavlja učinkovitosti ( 27 ) . V zvezi z morskim okoljem se te pomanjkljivosti lahko opišejo kot: — za javne dobrine in storitve – številne dobrine in storitve, ki jih zagotavlja morsko okolje, kot sta na primer uravnavanje podnebja in biotska raznovrstnost, so „javne dobrine“ (nikogar ni mogoče izključiti iz izkoriščanja teh dobrin, koriščenje storitve pa ne zmanjšuje razpoložljivosti storitve za druge). Značilnosti javnih dobrin pomenijo, da posamezniki nimajo nujno ekonomske spodbude, da bi prostovoljno prispevali svoj trud ali denar za zagotavljanje nadaljnjega obstoja teh dobrin, kar vodi do nezadostne ponudbe ali v zadevnem primeru do nezadostnega varstva; — negativni zunanji dejavniki – negativni zunanji dejavniki se pojavijo, kadar škode za morsko okolje ne krijejo v celoti uporabniki, ki so jo povzročili. V številnih primerih morske dobrine in storitve nimajo denarne vrednosti, zato višine škode ne določa neposredno trg. Celo za dobrine, s katerimi se trguje (na primer prosto živeče ribe), tržne cene pogosto ne izražajo celotnih ekonomskih stroškov, ki jih imajo na koncu posamezniki in družba kot celota.

2.10 Posredovanje vlade je potrebno za odpravo obeh virov tržne pomanjkljivosti v morskem okolju. Ukrepi upravljanja za ohranitev določenih značilnosti evropskih morskih območij bodo zagotovili zmanjšanje ali ustrezno omilitev negativnih zunanjih dejavnikov. Poleg tega bodo ukrepi upravljanja podpirali nadaljnje zagotavljanje javnih dobrin v morskem okolju, na primer ohranjanje biotske raznovrstnosti v angleških morjih.

3. Cilji in načrtovani učinki politike

3.1 Marine and Coastal Access Act 2009 Z zakonom ( 28 ) (MaCAA) (zakon o dostopu do morja in obalnih območij iz leta 2009) je bila ustanovljena MMO z namenom vodenja, zaščite in upravljanja trajnostnega morskega in priobalnega ribolova z učinkovitim zagotavljanjem ustreznega ravnovesja med družbenimi, okoljskimi in gospodarskimi koristmi za zagotovitev zdravih morij, trajnostnega ribolova in donosne industrije.

3.2 Cilj politike, pomemben za to oceno učinka, je spodbujanje ciljev ohranjanja na tem območju z zagotavljanjem varstva značilnosti kamnitih podmorskih grebenov pred tveganjem škode zaradi pridnenega vlečnega orodja.

3.3 Cilji ohranjanja na tem območju so: — ob upoštevanju naravnih sprememb, ohranjati: — obseg habitata kamnitih podmorskih grebenov ter raznovrstnost habitata in njegovih vrst; — strukturo skupnosti habitata (npr. strukturo populacije posameznih pomembnih vrst in njen prispevek k delovanju ekosistema); — kakovost naravnega okolja (npr. kakovost vode, ravni lebdečih plavin itd.); — naravne procese v okolju (npr. biološki in fizikalni procesi, ki potekajo naravno v okolju, kot sta kroženje vode in odlaganje plavin, ne smejo odstopati od izhodiščnega stanja v času določitve).

3.4 Načrtovani učinki vključujejo zmanjšanje tveganja za poslabšanje stanja značilnosti kamnitih podmorskih grebenov in izpolnitev obveznosti iz člena 6 direktive o habitatih. Poleg tega bodo, kjer bo to mogoče, zmanjšani gospodarski vplivi ukrepa upravljanja.

4. Možnosti

4.1 Kot del spremenjenega pristopa Defra so prednostna orodja upravljanja za območja znotraj 6 do 12 navtičnih milj podzakonski akti MMO, za območja, ki se nahajajo zunaj meje 6 navtičnih milj, pa vodenje upravljanja s strani MMO. Po posvetovanju med MMO ter organom za priobalni ribolov in ohranjanje ribolovnih virov v Cornwallu (Cornwall IFCA) je bilo dogovorjeno, da čeprav se to OPS nahaja zunaj meje 6 navtičnih milj, bodo za upravljanje dela območja, ki se nahaja znotraj 6 navtičnih milj, pripravljeni podzakonski akti IFCA, za upravljanje dela območja Cape Bank med 0 in 12 navtičnimi miljami pa se bo uporabljal podzakonski akt MMO. Zato je podzakonski akt MMO za del OPS med 0 in 12 navtičnimi miljami priporočena možnost.

4.1.1 Možnost 1: brez ukrepanja

Ta možnost ne bi vključevala uvedbe kakršnega koli trajnega ukrepa upravljanja. Poleg tega bi pomenila, da tveganja za območje zaradi škodljivih dejavnosti ne bi bila odpravljena in da obveznosti na podlagi spremenjenega pristopa Defra in člena 6(2) direktive o habitatih ne bi bile izpolnjene.

4.1.2 Možnost 2: prostovoljni sporazum

Ta možnost bi vključevala razvoj prostovoljnih kodeksov ravnanja za varstvo značilnosti. MMO je to možnost proučila ob upoštevanju načel boljše pravne ureditve, ki zahtevajo, da se nova ureditev uvede le kot zadnja možnost, in spremenjenega pristopa Defra, v skladu s katerim se pričakuje, da so ukrepi upravljanja regulativne narave za zagotovitev, da se doseže ustrezno varstvo. Spremenjeni pristop Defra tudi zahteva, da se ukrepi za obravnavo medsebojnih vplivov z visokim tveganjem (označenih z rdečo) med določenimi značilnostmi in ribolovnim orodjem izvedejo do konca decembra 2013. MMO meni, da zaradi potrebe po hitri zaščiti značilnosti in zaradi tveganja, da bi lahko tudi majhen medsebojni vpliv povzročil poslabšanje stanja značilnosti, prostovoljni ukrepi v tem primeru niso primerni.

4.1.3 Možnost 3: podzakonski akt MMO, ki prepoveduje pridneno vlečno orodje na celotnem OPS (popolno zaprtje območja)

Prepoved pridnenega vlečnega orodja na celotnem območju Cape Bank, ki je del OPS, ni nujna za varstvo značilnosti kamnitih podmorskih grebenov in bi za ribiče, ki uporabljajo druge dele OPS, povzročila nepotrebno ekonomsko izgubo. Ocenjena skupna izguba iztovorov, kot je navedena v preglednici 1, bi znašala 15 971,20 GBP namesto 11 788,83 GBP, kot je ocenjeno pri prednostni možnosti, stroški izvajanja pa bi bili precej višji.

4.1.4 Možnost 4: podzakonski akt MMO za prepoved pridnenega vlečnega orodja na območju morskih grebenov z bodečimi peščenimi koralami (Sabellaria spinulosa) z ustrezno vzpostavitvijo varovalnih pasov (upravljanje po pasovih).

To je prednostna možnost, celovita analiza te možnosti pa sledi v nadaljevanju.

4.1.5 Upravljanje dejavnosti prek izvedbenega predpisa, ureditvene odredbe ali pogoja za izdajo ribolovnega dovoljenja

Ti mehanizmi za upravljanje se v tem primeru štejejo za neprimerne. Pristojnosti MMO za sprejemanje podzakonskih aktov, kot so določene v MaCAA, so bolj primerne, saj so namenjene upravljanju dejavnosti na morskih zavarovanih območjih z zagotavljanjem ustrezne ravni pristojnosti, prilagodljivosti, posvetovanja in hitrosti.

4.2 Priporočena možnost:

4.2.1 Podzakonski akt MMO za prepoved pridnenega vlečnega orodja na območju značilnosti kamnitih podmorskih grebenov z ustrezno vzpostavitvijo varovalnih pasov (upravljanje po pasovih).

4.2.2 To je priporočena možnost, saj je stroškovno najbolj učinkovita. MMO je najbolj primeren organ za izvajanje ukrepov upravljanja ribolova na območju značilnosti morskega grebena Cape Bank od 0 do 12 navtičnih milj, saj ima pooblastila za sprejemanje podzakonskih aktov na tem območju za spodbujanje ciljev ohranjanja OPS. Meja predlaganega prepovedanega območja je bila določena ob upoštevanju obstoječih najboljših razpoložljivih dokazov o obsegu značilnosti ter potrebe po „varovalnem pasu“ med značilnostmi in mejo, določeno s podzakonskim aktom. Pri določanju oblike prepovedanega območja sta bila upoštevana tudi enostavnost izvajanja in potreba po jasni razmejitvi za spodbujanje skladnosti.

5. Zbirka dokazov

5.1 Vplivi ribolova s pridnenim vlečnim orodjem na kamniti podmorski greben:

5.1.1 Razpoložljivi dokazi (29), ki vključujejo empirične raziskave in opredeljujejo vpliv ribolova na habitate s trdim dnom, so omejeni. Vendar je znano, da vleka vlečnih mrež po kamnitih podlagah povzroča škodo ali pogin pomembnega deleža večjih vrst, ki so pokončno pritrjene na podlago, kot so spužve in korale (Løkkeborg, 2005). V Aljaškem zalivu je bilo z enim samim potegom vlečne mreže uničenih 67 % spužev (Freese et al., 1999). Druge vrste, kot so hidroidi, vetrnice, mahovnjaki, plaščarji in iglokožci, so občutljive na premično ribolovno orodje (McConnaughey et al., 2000; Sewell in Hiscock, 2005). Ribolov z vlečno mrežo lahko tudi zmanjša celovitost habitata, saj se s tem premikajo balvani in prodniki, ki so povezani s trdo podlago (Engel in Kvitek, 2008; Freese et al., 1999). Odpornost na poškodbe na fizični ravni je odvisna od vrste podlage, pri čemer so morski grebeni iz apnenca tipa „mudstone“ še posebej občutljivi na strukturne poškodbe (Attrill et al., 2011). Šteje se, da tveganje znatnega vpliva zadostuje za zahtevo po razvrstitvi vpliva v rdečo kategorijo in s tem za izvedbo ukrepov upravljanja v tem letu.

5.2 Razširjenost značilnosti kamnitih podmorskih grebenov

Na spodnji sliki 1 je prikazana lokacija značilnosti kamnitih podmorskih grebenov na območju Cape Bank, ki je del OPS.

Slika 1

Zemljevid območja in značilnosti

Marine Management Organisation

OPS Lands End and Cape Bank

Meja 6 navtičnih milj (UKHO)

Meja 12 navtičnih milj (UKHO)

Območje upravljanja MMO

Podmorska skalnata plitvina

OPS Land's End and Cape Bank

Območje upravljanja CIFCA

© British Crown, NERC and SeaZone Solutions Ltd. All rights reserved. [SZ042010.001]. Natural England Copyright 2008. © Crown Copyright. All rights reserved 2008. © Marine Management Organisation. Contains UKHO Law of the Sea data © Crown copyright [2013] and database right. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

6. Sektorji, na katere bo vplivala prepoved

6.1 Ribiška industrija: glavna plovila, na katera bo vplivala prepoved, bodo plovila z vlečnimi mrežami z gredjo, plavajoči bagri in druga plovila s pridnenimi vlečnimi mrežami, kar vključuje predvsem plovila, ki se iztovarjajo v Newlynu. Francoska in belgijska plovila imajo pravico do ribolova pridnenih vrst, vendar se večina tega ulova ne iztovori v Združenem kraljestvu. Dialog z deležniki in predstavniki belgijske ribiške industrije med predhodnim posvetovanjem o tem predlaganem ukrepu upravljanja je pokazal, da je ribolovna dejavnost s pridnenim vlečnim orodjem omejena. Številna francoska plovila z vlečnimi mrežami s širilkami lovijo na skrajnem zahodnem delu predlaganega prepovedanega območja Cape Bank, več belgijskih plovil pa na skrajnem severnem delu istega območja. Ne pričakuje se, da bi ukrep vplival na neribiške sektorje.

6.2 Lokalna gospodarstva in družba: možnost nastanka družbenih in gospodarskih stroškov za lokalne skupnosti Združenega kraljestva, Francije in Belgije zaradi morebitnih izgubljenih iztovorov in posledičnega vpliva na lokalno ribištvo je majhna. Razlog za to je dostopnost drugih ribolovnih območij, zato bo preusmeritev minimalna. Verjetni majhni učinki iz prednostne možnosti kot prevladujočega ribolova veljajo za statično orodje plovil, stacioniranih v krajih Newlyn, Mousehole, Sennen Cove, Penwith Coves, St Ives in Hayle. Več koristi varstva kamnitih podmorskih grebenov je opisanih v oddelku 7.

6.3 Izvršilni organi: MMO bo najbolj odgovorna za uveljavitev predlaganega prepovedanega območja znotraj meje 0 do 12 navtičnih milj, zato bi lahko dodatni stroški uveljavitve vplivali na MMO. Ti ocenjeni stroški so opisani v oddelku 7.

7. Analiza stroškov in koristi

7.1 Stroški za priporočeno možnost

7.1.1 Zaradi prepovedi pridnenega vlečnega orodja na predlaganem območju bi lahko nastali naslednji stroški:

— neposredni stroški za ribiško industrijo zaradi manjšega števila ribolovnih območij;

— stroški za ribiško industrijo, povezani s preusmeritvijo na druga ribolovna območja;

— morebitni okoljski vplivi, povezani z možnim porastom poškodb habitatov na drugih območjih zaradi preusmeritve;

— stroški MMO za administracijo in izvajanje upravljanja.

7.1.2 Stroški za ribiško industrijo, vključno z morebitnimi stroški preusmeritve, ter stroški MMO za administracijo in izvajanje se lahko denarno ovrednotijo, primerjava in predstavitev teh ocenjenih vrednosti pa je del te ocene učinka (spodnji preglednici 1 in 2). Okoljske stroške je zaradi možnega porasta poškodb habitatov težko ovrednotiti, zato so v tej prilogi opisani kot nedenarno izraženi stroški.

7.2 Analiza stroškov za ribiško industrijo

7.2.1 Informacije, uporabljene za oceno učinkov predlaganega zaprtja, so bile pridobljene iz:

— podatkov o iztovorih plovil v obdobju 2008–2011, pridobljenih iz vnosov v ladijski dnevnik in potrdil o prodaji iz statistike MMO;

— podatkov o iztovorih na ravni pravokotnika ICES. Nadaljnja analiza za oceno ulova in predvidenih iztovorov na OPS in območju grebenov/varovalnem pasu za Združeno kraljestvo in druge države članice (preglednici 1 in 2);

— informacij, ki jih je MMO pridobila od ribičev med predhodnim posvetovanjem, od junija do avgusta 2013;

— informacij, pridobljenih od deležnikov med uradnim posvetovanjem MMO o podzakonskem aktu, od 10. septembra do 22. oktobra 2013;

— podatkov lokalnih pomorskih uradnikov MMO in IFCA.

7.3 Negotovost in predpostavke o podatkih

7.3.1 Ocene povprečnih stroškov temeljijo na vrednostih iztovorov v Združenem kraljestvu, ocenjenih na OPS znotraj statističnih pravokotnikov ICES 29E4 (glej sliko 2). Ni znano, kakšen del skupne vrednosti iztovorov je bil dejansko pridobljen neposredno iz predlaganega prepovedanega območja, ki predstavlja manj kot 5,79 % pravokotnika ICES. Statistični podatki so bili pridobljeni iz sporočenih podatkov o dejavnosti znotraj pravokotnikov ICES, ki vključujejo določena območja OPS. Sporočeni podatki o dejavnosti (število in vrednost iztovorov, skupaj s podrobnostmi o vključenem orodju) so pridobljeni iz baze podatkov MMO Ifish. Informacije o belgijskih in francoskih plovilih so bile pridobljene iz povzetkov podatkov o iztovorih, ki so jih države članice sporočile delovni skupini Znanstvenega, tehničnega in gospodarskega odbora (STECF) za režime upravljanja ribolovnega napora. Nadaljnji opis metodologij, uporabljenih za izračun stroškov ribolova, je naveden v prilogah A in B.

7.3.2 Vrednosti za predlagano prepovedano območje, navedene v preglednici 1, so bile dobljene z uporabo vrednosti, ocenjenih znotraj OPS, in deleža na podlagi površine prepovedanega območja znotraj samega OPS. V večini primerov je površina predlaganih prepovedanih območij sorazmerno majhna v primerjavi z OPS kot celoto. Zato je treba navedeno oceno uporabljati previdno, saj ne bo izražala dejanske vrednosti na predlaganem prepovedanem območju. Prav tako se priznava, da bi morebitna večja biotska raznovrstnost okoli grebena lahko pomenila bogatejše ribolovno območje in da je lahko v analizi podcenjena vrednost zmanjšanega ribolovnega območja.

7.3.3 Informacije, pridobljene od ribičev in drugih deležnikov na sestankih med predhodnim posvetovanjem, so uporabljene za podporo dokazov in predpostavk, z opozorilom, da dokazi niso zanesljivi. Zbrane informacije so bile priložnostne in so le opis trenutnega stanja, ki so ga podali anketiranci, ki so bili zadevnega dne na voljo za predložitev pripomb. Število anketirancev vključuje samo tiste anketirance, ki so neodvisno zagotovili informacije, in ne tistih, ki so morali izraziti svoje strinjanje oziroma nestrinjanje z izjavo.

7.3.4 Drugi podatki držav članic o iztovorih so omejeni, saj se večina teh plovil ne iztovarja v Združenem kraljestvu. Vendar pa je nekatere predpostavke mogoče oblikovati na podlagi podatkov za plovila drugih držav članic, daljša od 15 metrov, ki so jih centri za spremljanje ribolova v Združenem kraljestvu prejeli prek sistema za spremljanja plovil (VMS) in so navedeni v oddelku 7.4.

Slika 2

Zemljevid, ki prikazuje statistični pravokotnik ICES 29E4 in OPS Land's End and Cape Bank

Marine Management Organisation

OPS Lands End and Cape Bank (statistični pravokotniki ICES 29E4)

Meja 6 navtičnih milj (UKHO)

Meja 12 navtičnih milj (UKHO)

OPS Land's End and Cape Bank

Podmorska skalnata plitvina

Območje upravljanja MMO

Območje upravljanja CIFCA

Reproduced with permission of Natural England / Joint Nature Conservation Committee. © ICES (http://geo.ices.dk/) © Marine Management Organisation. © Natural England Copyright 2008. © Crown Copyright. All rights reserved 2008. Contains UKHO Law of the Sea data © Crown Copyright and database right [2013]. All rights reserved. Ordnance Survey Licence No. 100049981. Not to be used for navigation.

7.4 Ribolovne dejavnosti na OPS Land’s End and Cape Bank

7.4.1 Večina plovil Združenega kraljestva, ki delujejo na območju ICES 29E4, je krajših od 10 metrov, pri čemer gre večinoma za plovila z mrežami (165 plovil), plovila z ročnimi ribiškimi vrvicami (146 plovil), plovila z vršami ali pastmi (71 plovil) in druga plovila s pridnenimi vlečnimi mrežami (11 plovil). Občasno se pojavljajo tudi plovila v vlečnimi mrežami z gredjo, daljša od 15 metrov (25 plovil).

7.4.2 Glavne iztovorjene vrste so pelagične ribe, raki, pridnene ribe in mehkužci.

7.4.3 Francoska in belgijska plovila imajo zakonit dostop do dela OPS, ki se nahaja zunaj 6 navtičnih milj.

7.4.4 Večina francoskih in belgijskih plovil, ki delujejo na območjih ICES, je daljših od 15 m, občasno pa se pojavljajo tudi plovila, krajša od 10 metrov. Podatki za iztovore drugih držav članic so omejeni, saj se večina teh plovil ne iztovarja v Združenem kraljestvu. 7.4.5 Podatki sistema VMS (30) o francoskih in belgijskih plovilih kažejo, da je dejavnost na predlaganih prepovedanih območjih OPS, do katerih imajo dostop, majhna ali celo nična (sliki 3 in 4).

7.4.5 V okviru predhodnega posvetovanja je bil 12. julija 2013 v Ostendu v sodelovanju z belgijskimi organi za ribištvo organiziran sestanek s predstavniki belgijske ribiške industrije. Organiziran je bil z namenom, da se predstavnike obvesti o morebitnem upravljanju komercialnega ribolova na angleških OPS v zvezi z belgijskimi pravicami dostopa do ribolova v območju 6 do 12 navtičnih milj. Predstavniki industrije, ki so se 12. julija udeležili sestanka, so navedli, da trenutni predlagani ukrepi za varstvo značilnosti kamnitih podmorskih grebenov na OPS ne vplivajo bistveno na njihovo dejavnost. Te značilnosti kamnitih podmorskih grebenov večinoma niso dostopne s pridnenim vlečnim orodjem. S francoskimi organi in predstavniki ribiške industrije je bil 27. septembra 2013 v Parizu organiziran posvetovalni sestanek, na katerem je bilo potrjeno, da dvanajst plovil iz Normandije dolžine 15–24 metrov, ki uporabljajo pridnene vlečne mreže s širilkami, lovi na predlaganem prepovedanem območju Cape Bank.

7.4.6 Odgovori predstavnikov francoske in belgijske ribiške industrije, pridobljeni med uradnim posvetovanjem, so potrdili, da se na predlaganem prepovedanem območju izvajajo nekatere ribiške dejavnosti.

Slika 3

Poročila francoskega sistema VMS o položajih leta 2012

Marine Management Organisation

Francoski sistem VMS 2012 (OPS Lands End and Cape Bank)

Meja 6 navtičnih milj (1983)

Meja 12 navtičnih milj (1983)

Francoski sistem VMS (15+ metrov)

Hitrost (v vozlih)

0.00 - 6.00

>= 6.01

Območje upravljanja MMO

Podmorska skalnata plitvina CB

OPS Lands End & Cape Bank

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. © Crown Copyright and database right [2013]. All rights reserved. Contains UKHO Law of the Sea data. ©Marine Management Organisation. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

Slika 4

Poročila belgijskega sistema VMS o položajih leta 2012

Marine Management Organisation

Belgijski sistem VMS 2012 (Lands End and Cape Bank)

Meja 6 navtičnih milj (1983)

Meja 12 navtičnih milj (1983)

Območje upravljanja MMO

Podmorska skalnata plitvina CB

OPS Land's End & Cape Bank

Belgijski sistem VMS (15+ metrov)

Hitrost (v vozlih)

0.00 - 6.00

>=6.01

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. ©Crown Copyright and database right [2013]. All rights reserved. Ordnance Survey Licence No. 100049981. Reproduced with permission of Natural England / Joint Nature Conservation Committee. Contains UKHO Law of the Sea data ©Crown copyright and database right. ©Marine Management Organisation Not to be used for navigation.

7.5 Ovrednotenje iztovorov, na katere bi vplival ukrep

Združeno kraljestvo

7.5.1 Neposredni vpliv na ribiška plovila bi bilo zmanjšanje ulova in s tem iztovorov ulova s pridnenim vlečnim orodjem na predlaganem prepovedanem območju. Za oceno morebitnih vplivov so bili analizirani podatki o iztovorih, ki jih je zbrala MMO.

7.5.2 Izračun iztovorov, na katere bi vplival ukrep, na območju statističnega pravokotnika ICES 29E4 (za plovila Združenega kraljestva, za katera je bilo ugotovljeno, da na tem območju lovijo od januarja 2008) je prikazan v preglednici 1. Ocene v preglednici 1 temeljijo na povprečnem številu iztovorov od januarja 2008 do decembra 2011.

Preglednica 1

Iztovori plovil Združenega kraljestva na območju ICES 29E4 kot letno povprečje in ocenjeno povprečno število iztovorov znotraj OPS (januar 2008–december 2011)

Vrsta orodja Masa iztovorjenega ulova (v tonah) Vrednost znotraj ICES 29E4 (v GBP) Vrednost znotraj OPS (v GBP) Vrednost znotraj prepovedanega območja (73,813 % OPS) (v GBP) Plovila z vlečno mrežo z gredjo 209 830 886 2 492,30 1 839,65 Plavajoči bagri 86 120 294 nič nič Vlečne mreže za lov škampov 3 3 753 141,90 104,74 Druga plovila s pridnenimi vlečnimi mrežami 161 342 297 13 337 9 844,44 Skupaj 459 1 297 230 15 971,20 11 788,83

7.5.3 Ocenjene vrednosti iztovorov znotraj OPS so bile izračunane z združitvijo razpoložljivih podatkov o iztovorih (ki so jih predložila vsa ribiška plovila na območju pravokotnika ICES) in podatkov o dejavnostih ribiških plovil (na podlagi poročil sistema VMS) znotraj OPS. Pri tem pristopu se delež iztovorov za vsak pravokotnik ICES uporabi za OPS na podlagi stopnje dejavnosti znotraj OPS.

Za OPS Land’s End and Cape Bank so bili uporabljeni podatki o iztovorih za pravokotnik ICES (29E4), ki so bili razvrščeni glede na velikost plovil (plovila z dolžino več kot 15 metrov, plovila z dolžino od 10 do 15 metrov in plovila z dolžino manj kot 10 metrov).

Vrednosti iztovorov znotraj predlaganega prepovedanega območja so bile nato ocenjene kot delež (na podlagi velikosti zadevnih območij) ocenjene vrednosti znotraj OPS.

Za popolno razčlenitev dejavnosti znotraj pravokotnikov ICES, povezanih s OPS, glej dodatne preglednice z ribolovno statistiko za obdobje 2008–2011.

Ocenjeno je, da je znotraj OPS povprečni letni prihodek ribiških plovil z vlečno mrežo z gredjo in dolžino več kot 15 metrov 2 434,6 GBP. Za plavajoče bagre z dolžino več kot 15 metrov je navedena vrednost nič, prav tako pa je vrednost nič navedena tudi za druga plovila s pridnenimi vlečnimi mrežami. Za ribiška plovila z vlečno mrežo z gredjo in dolžino manj kot 10 metrov je ocenjeni povprečni letni prihodek 10,90 GBP. Ocenjeni povprečni letni prihodek ribiških plovil z vlečno mrežo z gredjo in dolžino od 10 do 15 metrov je 46,80 GBP. (Za popolno razčlenitev glej preglednico 5 v preglednicah z ribolovno statistiko za obdobje 2008–2011).

Iz predhodnega posvetovanja z deležniki izhaja, da bo uvedba tega podzakonskega akta vplivala predvsem na ribolov s pridnenimi vlečnimi mrežami in strgačami za pokrovače.

7.5.4 Ocenjeno je bilo, da bi na predlaganem prepovedanem območju (ki predstavlja 73,813 % OPS) skupna izguba iztovorov znašala 11 788,83 GBP.

7.5.5 Ocena skupnih stroškov je verjetno pretirana, saj ni bila predvidena nobena preusmeritev.

Francija in Belgija

7.5.6 Iz analize podatkov sistema VMS izhaja, da velika večina belgijske ribolovne dejavnosti na območju ICES 29E4 poteka zunaj samega OPS. Leta 2012 je 26 belgijskih plovil delovalo v severnih delih območja ICES.

Večina francoske ribolovne dejavnosti na območju ICES 29E4 poteka zunaj samega OPS, proti severozahodu. Leta 2012 je 46 francoskih plovil sporočilo položaj glede na sistem VMS pri hitrosti 1–6 vozlov na zahodnem delu območja Cape Bank, ki je del OPS.

7.5.7 Belgijski ribiči na tem območju lovijo zlasti morske liste, francoski ribiči pa vahnje in trske. Z uporabo metodologije iz Priloge B „Analiza plovil, ki niso plovila Združenega kraljestva, znotraj pravokotnikov ICES“ je bilo ocenjeno, da je bila leta 2012:

— količina iztovora belgijskih plovil v tonah na dostopnem delu OPS 0,44 tone. To je enako vrednosti 1 749 GBP;

— količina iztovora francoskih plovil v tonah na dostopnem delu OPS 24,98 tone. To je enako vrednosti 44 036 GBP.

7.5.8 Vendar pa sliki 3 in 4 kažeta, da večina ribolovne dejavnosti poteka na severozahodnem koridorju območja, ki leži zunaj predlaganega prepovedanega območja (značilnost morskih grebenov in varovalni pas). Zato se šteje, da je dejanska ocenjena izguba iztovorov precej manjša od zgoraj navedenih vrednosti. Za dodatne informacije o ribolovni dejavnosti plovil, ki niso plovila Združenega kraljestva, na predlaganih prepovedanih območjih in okoli njih glej Prilogo B.

7.6 Verjetni učinki zaprtja na ribiška plovila

7.6.1 Ker se pričakuje, da bo ocena izgube iztovorov pretirana (zaradi omejene ribolovne dejavnosti s pridnenim vlečnim orodjem na območju značilnosti kamnitih podmorskih grebenov), se pričakuje, da bo učinek tega zaprtja na ribiška plovila omejen. Številni ribiči, na katere bo vplivalo zaprtje, so med predhodnim posvetovanjem navedli, da na območju značilnosti kamnitih podmorskih grebenov ne uporabljajo pridnenega ribolovnega orodja, saj bi ga s tem poškodovali. Predstavniki francoske in belgijske ribiške industrije so potrdili, da bodo izgubili ribolovna območja na zahodnem in severnem delu prepovedanega območja Cape Bank, vendar da so druga ribolovna območja lahko dostopna.

7.7 Prilagodljivost

7.7.1 Za oceno verjetnih učinkov predlaganega zaprtja na ribolovne dejavnosti je treba oceniti, v kakšnem obsegu bodo plovila lahko ohranila vrednost ulova s preusmeritvijo ribolovnega napora na druga območja.

7.7.2 Za pridobitev podatkov za to oceno so bili ribiči naprošeni, da izpolnijo vprašalnik in neposredno odgovorijo na vprašanje glede obsega potrebne preusmeritve na druga območja zaradi predlaganega zaprtja ter njihove zmožnosti ribolova na drugih območjih in prilagoditve za ohranitev vrednosti ulova. Številni ribiči, na katere bo vplivalo zaprtje, so navedli, da ne morejo spremeniti ribolovnih območij ali vrste orodja, vendar ker bo ta predlagana možnost omejila samo ribolovno dejavnost na območju značilnosti kamnitih podmorskih grebenov, bo verjetnost preusmeritve minimalna.

7.7.3 Zaradi uvedbe prednostne možnosti (podzakonski akt o določenem prepovedanem območju) namesto zaprtja celotnega območja se bo stopnja preusmeritve plovil, ki uporabljajo pridneno vlečno orodje, zmanjšala. Predstavniki francoske in belgijske ribiške industrije so med predhodnim in uradnim posvetovanjem potrdili, da ribolovna dejavnost poteka na predlaganem prepovedanem območju. Vendar pa niso bila posebej izražena stališča glede stopnje preusmeritve in drugih ribolovnih območij.

7.7.4 Predvideva se, da bodo dokazi o napredku tehnologije ribolovnega orodja in učinku na občutljive značilnosti upoštevani v postopku obravnave tveganj, označenih z jantarno/zeleno barvo.

7.8 Posredni stroški

7.8.1 Okoljski stroški

Pri priporočeni možnosti bo verjetnost povečanja stroškov v zvezi z gorivom za plovila, ki bi potovala dlje, da bi lahko dostopala do drugih ribolovnih območij, minimalna, saj je večina ribičev navedla, da ne lovijo na tem območju in da so druga ribolovna območja dostopna brez težav.

7.9 Stroški administracije in izvajanja

7.9.1 MMO bo uporabila pristop izvajanja ukrepov, ki temelji na obveščevalnih podatkih in tveganju in ki so ga sprejeli številni izvršilni vladni organi v skladu z nacionalnim kriminalističnoobveščevalnim modelom (National Intelligence Model) (31). Kjer bo na podlagi obveščevalnih podatkov ugotovljena neskladnost ali tveganje neskladnosti, bo MMO razvila strategijo izvajanja, ki bo prilagojena potrebam zadevnega morskega zavarovanega območja (MZO), in po potrebi uporabila ustrezna sredstva. To lahko vključuje prisotnost vojne mornarice, zračni nadzor ali skupne operacije z drugimi agencijami (na primer organi za priobalni ribolov in ohranjanje ribolovnih virov (IFCAs), obmejno policijo Združenega kraljestva ali okoljsko agencijo). MMO bo usklajevala vse skupne operacije. Načela, v skladu s katerimi bo MMO urejala MZO, so določena z zakonom Legislative and Regulatory Reform Act 2006 (zakon o spremembi zakonov in predpisov iz leta 2006) in kodeksom Regulators' Compliance Code (kodeks regulativnih organov o izpolnjevanju predpisanih zahtev) ter so namenjena zagotovitvi, da so vsi ukrepi MMO sorazmerni, odgovorni, pregledni in ciljno usmerjeni (32).

7.9.2 Predlagani podzakonski akt se bo izvajal v okviru tekočega proračuna. Sistem EU VMS se bo uporabljal kot upravljavsko orodje za izvajanje ukrepov na morju in v zraku za plovila, daljša od 12 metrov. Zaradi majhne ribolovne dejavnosti na območju bo tveganje neizpolnjevanja pravil minimalno ali majhno (33). V preglednici 2 so prikazani ocenjeni stroški izvajanja za upravljanje te prednostne možnosti.

Preglednica 2

Dodatni letni stroški izvajanja priporočene možnosti (34)

Dejavnost Stroški na enoto (v GBP) Ocenjeno število enot na leto Skupni stroški na leto (v GBP) Kopenski nadzor, ki ga izvaja kraljeva mornarica, na območje 4 000 na dan 1 4 000 Skupne kontrole izvajanja z odborom za morski ribolov (SFC)/organom za priobalni ribolov in ohranjanje ribolovnih virov (IFCA), na območje 800–1 000 na dan 5 4 000 –5 000 Zračni nadzor, na območje 2 050 na uro 2 4 100 Preiskave/pregoni, na območje 10 375 na primer 1 10 375 Skupaj 9 22 475 –23 475





Preglednica 3

Letni profil denarno izraženih stroškov priporočene možnosti – stalne cene (v milijonih GBP)

L0 L1 L2 L3 L4 L5 L6 L7 L8 L9 Stroški prehoda NE NE NE NE NE NE NE NE NE NE Tekoči letni stroški – najboljša ocena 0,022975 0,022975 0,022975 0,022975 0,022975 0,022975 0,022975 0,022975 0,022975 0,022975 Nizki 0,022475 0,022975 0,022975 0,022975 0,022975 0,022975 0,022975 0,022975 0,022975 0,022975 Visoki 0,023475 0,022975 0,022975 0,022975 0,022975 0,022975 0,022975 0,022975 0,022975 0,022975 Celotna sedanja vrednost letnih stroškov (*1): 0,2 mio GBP

7.10 Koristi priporočene možnosti

7.10.1 Izključitev pridnenega vlečnega orodja iz predlaganega prepovedanega območja bi preprečila uporabo pridnenega vlečnega orodja na območju značilnosti kamnitih podmorskih grebenov in prinesla naslednje koristi:

— okoljske koristi ohranjanja habitatov kamnitih podmorskih grebenov.

Opisane okoljske koristi so tu prikazane kot nedenarno izražene koristi.

7.11 Okoljske koristi

7.11.1 Kamniti podmorski grebeni znotraj OPS spadajo med najbolj biotsko raznovrstne v državi in imajo pomembno vlogo pri zaščiti vrst, ki se štejejo za redke ali se pojavljajo na robu območja biološko-geografske razširjenosti. Čeprav so posamezni grebeni razmeroma majhni (tako z nacionalnega kot lokalnega vidika), so ekološko raznovrstni in predstavljajo lokalno pomembno območje (glede na njihovo velikost) habitata trajno potopljenih morskih grebenov na odprtem morju (35).

7.11.2 OPS je sestavljeno iz dveh glavnih območij grebenov, ki sta skoraj v celoti granitni (Axelsson in Dewey, 2011; Birchenough et al., 2008); območja, kjer se grebeni dotikajo obale (območje Land's End, ki je del OPS – podmorska priobalna skalnata plitvina kot podznačilnost), in območja podmorske skalnate plitvine, ki je bolj oddaljena od obale, v obliki velikega polmeseca, ki je skoraj poravnan z obalo (območje Cape Bank, ki je del OPS – podmorska skalnata plitvina na odprtem morju kot podznačilnost). Podmorsko skalnato plitvino bo upravljala MMO. To območje vključuje združbo, v kateri prevladujejo rjave morske alge, skupnosti mahovnjakov in hidroidne šote, pa tudi območja, ki jih naseljujejo iglokožci ter korale vrste Pentapora fascialis, užitni morski ježki (Echinus esculentus) in spužve vrtavke (Cliona celata) (Birchenough et al., 2008a). Gibanje vode zaradi delovanja tokov in valov spodbuja tudi zgoščeno rast spužev, kozolnjakov, vetrnic in mehkih koral (Irving, 1996) (36).

7.11.3 Morski grebeni zagotavljajo tudi določeno stopnjo varstva obale in so pomembna območja za kroženje hranilnih snovi, vezavo ogljika in dušika ter utrditev plavin.

7.11.4 Zaščiteni habitat morskih grebenov je naravno zatočišče za ustvarjanje populacij ciljnih in prilovnih vrst.

7.11.5 Koristi tega podzakonskega akta sta zagotavljanje ustreznega varstva in ohranjanje ekoloških značilnosti, ki bi lahko zagotovile večjo biotsko raznovrstnost v primerjavi z ostalimi ribolovnimi območji.

7.11.6 Okoljske koristi uvedbe tega podzakonskega akta bodo precejšnje, saj bo akt zaščitil značilnosti kamnitih podmorskih grebenov na območju s prepovedjo uporabe pridnenega vlečnega orodja. To bo prispevalo k doseganju cilja „vzdrževanja“ ohranjanja ter zaradi predlagane prepovedi zagotavljalo dodatno korist za druge značilnosti na OPS in splošno korist za habitat morskih grebenov. Poleg tega bi lahko spodbudilo večjo rabo tega območja za rekreativne namene, na primer s strani potapljačev in rekreativnih ribičev, kar bi lahko prineslo koristi za lokalno gospodarstvo.

7.12 Družbeno-gospodarske koristi

7.12.1 Obstaja možnost, da se bo z ohranitvijo stanja značilnosti kamnitih podmorskih grebenov in habitata povečala privlačnost območja za rekreativne uporabnike, vključno s potapljači in rekreativnimi ribiči (S.E.Rees et al., 2013 (37); D.R. Chae et al., 2012 (38)). To bi lahko tudi povečalo turizem na območju in s tem naložbe v lokalna podjetja (S.E.Rees et al., 2013).

7.12.2 Z izvajanjem pristopa upravljanja po pasovih namesto zaprtja celotnega območja se omeji preusmerjanje plovil, ki uporabljajo pridneno vlečno orodje.

7.13 Porazdelitev stroškov in koristi

7.13.1 V Združenem kraljestvu, Franciji in Belgiji so stroški porazdeljeni predvsem na lokalni ravni (razen stroškov izvajanja), pri čemer se skupne okoljske koristi nanašajo na večje območje, njihov vpliv pa je bolj nacionalne narave.

Priloga A: Opombe k povzetkom statističnih podatkov in preglednicam o ribolovu plovil Združenega kraljestva

Na spletni strani MMO so na voljo preglednice s povzetki sporočenih podatkov o dejavnosti znotraj pravokotnikov ICES, ki vključujejo določena območja, opredeljena kot evropska morska območja (39).

Ta raven podrobnosti je največja raven podrobnosti, ki je na voljo v okviru sporočenih podatkov, ki so na voljo upravam za ribištvo v Združenem kraljestvu.

Ti podatki zagotavljajo informacije o količini in vrednosti iztovorov znotraj pravokotnikov, ki vključujejo ta območja, skupaj s podrobnostmi o plovilih, uporabljenem orodju in ulovljenih vrstah.

Plovila z dolžino več kot 15 metrov poleg teh podatkov o ribolovni dejavnosti vsaki dve uri sporočijo svoj natančen položaj v okviru sistema Združenega kraljestva za spremljanje plovil.

Za ta plovila z dolžino več kot 15 metrov je bilo mogoče razmeroma skope prostorske podatke iz sistemov poročanja o dejavnosti združiti s poročili o natančnem položaju iz sistemov spremljanja plovil za pridobitev natančnejše ocene ribolovne dejavnosti. To podrobno preoblikovanje podatkov o dejavnosti omogoča oceno dejavnosti na določenih evropskih morskih območjih za plovila, daljša od 15 metrov.

Kjer so tako podrobni podatki na voljo, so predstavljeni v preglednicah, ob podatkih o celotni dejavnosti znotraj pravokotnikov ICES za plovila, daljša od 15 metrov; razmerje med tema vrstama podatkov je bilo nato uporabljeno pri podatkih za plovila drugih dolžin za zagotovitev približnih ocen dejavnosti teh plovil s skupno dolžino manj kot 15 metrov na predlaganem prepovedanem območju.

Upoštevajte, da se predlagano prepovedano območje nahaja v obalnih vodah, zato je lahko uporaba deleža dejavnosti, ki jo plovila, daljša od 15 metrov, opravljajo na zadevnih območjih, za oceno dejavnosti drugih plovil Združenega kraljestva neprimerna, saj večja plovila lovijo dlje od obale kot druga, zlasti plovila, daljša od 10 metrov.

Ti podatki so v preglednicah osenčeni s sivo barvo, kar pomeni, da gre za ocenjene podatke, ki jih je treba previdno uporabljati.

V nadaljevanju je predstavljen seznam obalnih evropskih morskih območij, vključenih v to analizo – nekateri pravokotniki vključujejo več kot eno območje in so obarvani z rumeno.

To prekrivanje pomeni, da celotne potencialne pokritosti predlaganega prepovedanega območja ni mogoče oceniti z združitvijo analiz za posamezna območja. Spodnja preglednica vključuje podatke o deležu celotne dejavnosti znotraj vključenih pravokotnikov ICES za vsako predlagano prepovedano območje, ki se nanaša na plovila, daljša od 15 metrov (za ta plovila so na voljo podrobni satelitski podatki).

Zato bodo za plovila z velikim deležem pokritosti evropskih morskih območij ocene za dejavnost plovil drugih dolžin na podlagi dejavnosti, povezane s sistemom VMS, verjetno bolj zanesljive kot za območja z majhnim deležem pokritosti.

Priloga B: Opombe k statističnim podatkom o ribolovu plovil, ki niso plovila Združenega kraljestva

Te preglednice so povzetki podatkov, ki so jih države članice sporočile delovni skupini Znanstvenega, tehničnega in gospodarskega odbora za ribištvo (STECF) za režime upravljanja ribolovnega napora.

Ta skupina je v okviru svojih dejavnosti združila različne podatkovne nize, vključno s podatki za vsako državo članico o iztovorih vrst za vsak pravokotnik ICES s povezanimi razvrstitvami plovil.

Ta podatkovni niz je oblikovan za izpolnitev potreb skupine STECF, zato je pri njegovi obdelavi potrebna previdnost, da se prepreči dvojno štetje podatkov o dejavnosti. Podatki so bili pridobljeni s spletne strani STECF (40).

Za oceno sporočenih podatkov so bile zbirne skupne vrednosti primerjane z zabeleženimi podatki o dejavnosti v evropskih sistemih FIDES za nekatere vrste, vključene v kvote.

Vendar pa še naprej obstajajo razlike med skupnimi vrednostmi, sporočenimi za kombinacije vrst in območja v zbirkah podatkov STECF, in skupnimi vrednostmi, sporočenimi za podobne ravni podrobnosti v okviru sistemov poročanja o ulovu v FIDES za spremljanje izkoriščenosti kvot. Zato ti podatki kažejo stopnjo dejavnosti vključenih držav članic na območju in ne pomenijo dokončnih ugotovitev.

Okvirne denarne vrednosti so bile oblikovane z uporabo povprečne vrednosti iztovorjenega ulova plovil Združenega kraljestva znotraj zadevnega pravokotnika ICES ali podobnih območij.

Kjer ni podatkov za leta, lahko to pomeni, da ni bila sporočena nobena dejavnost ali da niso bili predloženi nobeni podatki.

ANALIZA DEJAVNOSTI PLOVIL, KI NISO PLOVILA ZDRUŽENEGA KRALJESTVA, GLEDE NA PODATKE SISTEMA VMS ZNOTRAJ PRAVOKOTNIKOV ICES, KI VKLJUČUJEJO OPS, KI SE NANAŠA NA TO OCENO UČINKA

Uporabljena metodologija:

Ta analiza je rezultat uporabe standardne metodologije, ki se uporablja za določitev, ali so bila plovila Združenega kraljestva dejavna na posameznem določenem prostorskem območju, za informacije, prejete za plovila, ki niso plovila Združenega kraljestva, zlasti plovila iz Francije in Belgije s preteklimi pravicami dostopa do določenega dela obalnih voda Združenega kraljestva.

Vključuje oceno ribolovne dejavnosti glede na podatke sistema VMS na podlagi hitrosti plovila, kot je bila sporočena v sporočilih sistema VMS (pingi).

Podatki za vsak ping sistema VMS, ki ga pošljejo plovila, ki niso plovila Združenega kraljestva, v zadevnem(-ih) pravokotniku(-ih), ki vključuje(-jo) določeno območje, so izbrani iz sistema VMS Združenega kraljestva ter vključujejo identifikacijsko številko plovila (CFR), podatke o položaju in hitrosti ter datum in čas pinga.

Vsak ping je ocenjen in razvrščen kot pokazatelj ribolovne dejavnosti, ki se izvaja, če je hitrost >= 1 ali <= 6 vozlov.

Ti pingi o ribolovu znotraj zadevnega(-ih) pravokotnika(-ov) se nato obdelajo s programsko opremo GIS, da se določi, ali je bil položaj znotraj ali zunaj določenega zadevnega prostorskega območja.

To omogoča, da se del pingov o ribolovu zabeleži za vsako državo članico znotraj pravokotnika, ki se nahaja znotraj določenega območja, za katero bo opravljen izračun. Ta faktor bo nato uporabljen pri celotni vrednosti iztovorov, navedeni v podatkovnih nizih STECF za zadevno državo članico, da se omogoči oblikovanje ocen dejavnosti plovil, ki niso plovila Združenega kraljestva, znotraj določenega prostorskega območja.

POVZETEK DEJAVNOSTI BELGIJSKIH IN FRANCOSKIH PLOVIL V PRAVOKOTNIKU ICES 29E4, KI VKLJUČUJE OBMOČJE LANDS END AND CAPE BANK

To je povzetek dejavnosti plovil držav članic glede na količino in vrednost iztovorjenih rib glede na:

(1) celotno dejavnost znotraj pravokotnikov ICES, ki vključujejo zadevno območje, pri kateri se uporablja pridneno vlečno orodje;

(2) ocene dejavnosti znotraj določenega zadevnega območja, pri kateri se uporablja pridneno vlečno orodje.

Del A – skupna tonaža dejavnosti

(1) (2) Dejavnost (v tonah) v pravokotniku ICES 29E4 Dejavnost (v tonah), ocenjena znotraj OPS na podlagi največje dejavnosti glede na podatke sistema VMS v obdobju 2010–2012 BELGIJA Oznaka orodja 2009 2010 2011 2012 2009 2010 2011 2012 Z dolžino več kot 15 m BT2 (*2) 105,77 76,81 121,77 352,38 0,13 0,10 0,15 0,44 TR2 (*3) 0,00 0,00 0,00 0,35 0,00 0,00 0,00 0,00 Skupaj za 29E4 105,77 76,81 121,77 352,73 0,13 0,10 0,15 0,44 FRANCIJA Oznaka orodja 2009 2010 2011 2012 2009 2010 2011 2012 Z dolžino do 15 m Gred 0,00 0,00 0,00 2,15 0,05 Pridnene vlečne mreže 0,00 0,00 3,00 0,17 0,07 Strgača 0,00 0,00 9,63 0,00 0,23 Z dolžino več kot 15 m Pridnene vlečne mreže 0,00 0,00 940,59 1 055,57 22,21 24,93 Strgača 0,00 0,00 13,26 0,00 0,31 Skupaj za 29E4 0,00 0,00 966,48 1 057,89 0,00 0,00 22,82 24,98





Del B – skupna tonaža dejavnosti

(1) (2) Dejavnost (v GBP) v pravokotniku ICES 29E4 Dejavnost (v GBP), ocenjena znotraj OPS na podlagi največje dejavnosti glede na podatke sistema VMS v obdobju 2009–2012 BELGIJA Oznaka orodja 2009 2010 2011 2012 2009 2010 2011 2012 Z dolžino več kot 15 m BT2 (*4) 442 857 404 990 705 959 1 409 228 549 502 876 1 748 TR2 (*5) 0 0 0 522 0 0 0 1 Skupaj za 29E4 442 857 404 990 705 959 1 409 751 549 502 876 1 749 FRANCIJA Oznaka orodja 2009 2010 2011 2012 2009 2010 2011 2012 Z dolžino do 15 m Gred 0 0 0 8 116 0 0 0 192 Pridnene vlečne mreže 0 0 4 898 1 452 0 0 116 34 Strgača 0 0 15 722 0 0 0 371 0 Z dolžino več kot 15 m Pridnene vlečne mreže 0 0 1 804 373 1 855 331 0 0 42 607 43 810 Strgača 0 0 21 648 0 0 0 511 0 Skupaj za 29E4 0 0 1 846 641 1 864 899 0 0 43 605 44 036

Za celoten povzetek dejavnosti glej statistične podatke o ribolovu plovil, ki niso plovila Združenega kraljestva.

PRILOGA V

Naslov: Ocena učinka podzakonskega akta o pridnenem vlečnem orodju na evropskem morskem območju Start Point to Plymouth Sound and Eddystone (določena območja) Št. OU: MMO01 Vodilna pristojna služba ali agencija: Organizacija za upravljanje morskih zadev (Marine Management Organization – MMO) Druge službe ali agencije: Defra, Natural England, Cornwall Inshore Fisheries and Conservation Authority Ocena učinka (OU) Datum: 5.11.2013 Stopnja: razvoj/možnosti Razlog za posredovanje: nacionalni Vrsta ukrepa: sekundarna zakonodaja Contact for enquiries: Michael Coyle Michael.Coyle@marinemangement.org.uk 0300 123 1032 Povzetek: posredovanje in možnosti Mnenje RPC: status mnenja RPC Stroški prednostne (bolj verjetne) možnosti Skupna neto sedanja vrednost Neto sedanja vrednost poslovanja Neto stroški poslovanja na leto (ekvivalent neto stroškom poslovanja na leto ob V okviru načela zmanjšanja upravnega bremena („one-in, two-out“)? Ukrep se šteje kot NR NR NR Ne NR Katera težava se obravnava? Zakaj je potrebno posredovanje vlade? MMO ta podzakonski akt predlaga zaradi potrebe po varstvu določenih značilnosti kamnitih podmorskih grebenov iz Priloge I na evropskem morskem območju pred uporabo pridnenega vlečnega orodja. Ta podzakonski akt je predlagan v skladu s spremenjenim pristopom, ki ga je uvedlo ministrstvo za okolje, prehrano in podeželje (Defra) za zagotovitev popolne skladnosti z Direktivo Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (direktiva o habitatih) ter Direktivo 2009/147/ES Evropskega parlamenta in Sveta z dne 30. novembra 2009 o ohranjanju prosto živečih ptic (direktiva o pticah) v zvezi s komercialno ribolovno dejavnostjo. Posredovanje je potrebno za odpravo tržne pomanjkljivosti v morskem okolju z izvajanjem ustreznih ukrepov upravljanja (npr. ta podzakonski akt) za ohranitev značilnosti, da se zagotovi zmanjšanje ali ustrezna omilitev negativnih zunanjih dejavnikov. Izvajanje tega podzakonskega akta bo zagotovilo nadaljnje zagotavljanje javnih dobrin v morskem okolju. Spremenjeni pristop k upravljanju komercialnega ribolova se izvaja na podlagi dokazov, prednostnega razvrščanja tveganj in v več fazah. Pristop temelji na podatkih iz dogovorjene matrike, ki kaže, kako bi ribolovne dejavnosti lahko vplivale na značilnosti, določene na evropskem morskem območju. Vsak medsebojni vpliv dejavnosti in značilnosti je uvrščen v kategorijo, označeno z rdečo, zeleno, jantarno ali modro barvo, glede na morebitna tveganja, ki jih določene vrste orodja pomenijo za zadevne značilnosti. Kategorija, označena z rdečo barvo, pomeni, da za značilnost obstaja veliko tveganje in da bi morali biti ukrepi upravljanja prednostno obravnavani ter izvedeni do konca leta 2013. Vsi preostali medsebojni vplivi vrste orodja in značilnosti, opredeljeni v matriki, bodo ocenjeni, ukrepi upravljanja pa bodo po potrebi izvedeni do leta 2016. Medsebojni vpliv pridnenega vlečnega orodja in značilnosti kamnitih podmorskih grebenov na območju, pomembnem za Skupnost (OPS), Start Point to Plymouth Sound and Eddystone je bil označen z rdečo barvo in zato opredeljen kot prednostna naloga upravljanja, da se odpravi tveganje škode v prihodnosti zaradi pridnenega vlečnega orodja. Na tem območju ni nobenih drugih značilnosti. Predlagani podzakonski akt bo zagotovil, da bo medsebojni vpliv ribolovne dejavnosti in značilnosti upravljan v skladu s členom 6 direktive o habitatih. Medsebojni vplivi drugega ribolovnega orodja in značilnosti morskih grebenov so bili opredeljeni kot manj pomembni, zato bodo obravnavani kasneje. Defra pričakuje, da bo glavni regulativni organ za območja, ki se nahajajo znotraj območja 0 do 6 navtičnih milj, ustrezni organ za priobalni ribolov in ohranjanje ribolovnih virov (Inshore Fisheries and Conservation Authority – IFCA). Za območja, ki se nahajajo znotraj območja 6 do